text:
Matayo
Chapter 11
1 Awo olwatuuka Yesu bwe yamala okulagira abayigirizwa be ekkumi n'ababiri, n'avaayo n'agenda okuyigiriza n'okubuulira mu bibuga byabwe.
2 Naye Yokaana bwe yawulirira mu kkomera ebikolwa bya Kristo; n'atuma abayigirizwa be,
3 okumugamba nti Ggwe wuuyo ajja oba tulindirire mulala?
4 Yesu n'addamu n'abagamba nti Muddeeyo mutegeeze Yokaana bye muwulira ne bye mulaba:
5 abazibye amaaso balaba, n'abalema batambula, n'abagenge balongoosebwa, n'abaggavu b’amatu bawulira, n'abafu bazuukizibwa, n'abanaku babuulirwa enjiri.
6 Naye yenna alina omukisa atalinneesittalako.
7 Nabo bwe baagenda, Yesu n'asooka okwogera n’ebibiina ku Yokaana nti Kiki kye nwagenderera mu ddungu okutunuulira? olumuli olunyeenyezebwa n'empewo?
8 Naye kiki kye mwagenderera okulaba? omuntu ayambadde ezinekaaneka? Laba, abambala ezinekaaneka baba mu nnyunba za bakabaka.
9 Naye kiki ye mwagenderera? okulaba nnabbi? Weewaawo, mbagamba, era asingira ddala nnabbi.
10 Oyo ye yawandiikwako nti Laba, ntuma omubaka wange mu maaso go, Alikukulembera alirongoosa ekkubo lyo.
11 Ddala mbagamba nti Tevanga nu abo abazaalibwa abakazi omuntu asinga Yokaana Omubatiza: naye omuto mu bwakabaka obw'omu ggulu amusinga ye.
12 Okuva ku biro bya Yokaana Omubatiza okuuusa leero obwakabaka obw'omu ggulu buwaguzibwa, n'abawaguza babunyaga lwa maanyi.
13 Kubanga bannabbi bonna n'amateeka baalagula okutuusa ku Yokaana.
14 Era oba mwagala okukkiriza, oyo ye Eriya agenda okujja.
15 Alina amatu ag'okuwulira, awulire.
16 Naye nnaafaananya ki emirembe gino? Gifaanana n'abaana abato abatuula mu butale abayita bannaabwe,
17 nga bagamba nti Twabafuuyira emirere, so nammwe temwazina; twabakubira ebiwoobe, so temwakaaba.
18 Kubanga Yokaana yajja nga talya so nga tanywa, ne boogera nti Aliko dayimooni.
19 Omwana w'omuntu yajja ng'alya ng'anywa, ne boogera nti Laba, omuluvu oyo, era omutamiivu, mukwano gw'abawooza era ogw'abalina ebibi! Era amagezi gaweebwa obuuukirivu olw'ebikolwa byago.
20 N'asookera awo okubuulirira ebibuga mwe yakolera eby'amaanyi bye ebingi, kubanga tebyenenya.
21 Zirikusanga ggwe Kolaziini! zirikusanga ggwe Besusayida! kubanga eby'amaanyi ebyakolerwa mu mmwe, singa byakolerwa mu Ttuulo ne Sidoni, singa byenenya dda, singa bali mu bibukutu ne mu vvu.
22 Naye mbagamba nti Ku lunaku olw'omusango Ttuulo ne Sidoni baliba n'okubonyaabonyezebwa okuligumiikirizika okusinga mmwe.
23 Naawe, Kaperunawumu, oligulumizibwa okutuuka ku ggulu? olikka e Magombe: kubanga eby'amaanyi ebyakolerwa mu ggwe singa byakolerwa mu Sodomu, singa weekiri ne kaakano.
24 Naye mbagamba nti Ku lunaku olw'omusango ensi y'e Sodomu eriba n'okubonyaabonyezebwa okuligumiikirizika okusinga ggwe.
25 Mu biro ebyo Yesu yaddamu n'agamba nti Nkwebaza, Kitange, Mukama w'eggulu n'ensi, kubanga wakisa ebigambo bino ab'amagezi n'abakabakaba n'obibikkulira abaana abato:
26 weewaawo, Kitange, kubanga bwe kityo bwe kyasiimibwa mu maaso go.
27 Ebintu byonna byankwasibwa Kitange: so tewali muntu amanyi Omwana wabula Kitaawe; so tewali muntu amanyi Kitaawe wabula Omwana, na buli muntu Omwana gw'ayagala okumubikkulira.
28 Mujje gye ndi, mmwe mwenna abakooye era abazitoowereddwa nange nnaabawummuza.
29 Mwetikke ekikoligo kyange, muyigire ku nze; kubanga ndi muteefu era omuwombeefu mu mutima: nammwe muliraba ekiwummulo eky'omu myoyo gyammwe.
30 Kubanga ekikoligo kyange si kizibu, n'omugugu gwange mwangu.


c: text/html

text:
Zabbuli
Chapter 31
1 Ai Mukama, nkwesiga ggwe; nneme okuswazibwanga emirembe gyonna: Ondokole mu butuukirivu bwo.
2 Ontegere okutu kwo; yanguya okundokola: Obeerenga gye ndi olwazi olw'amaanyi, ennyumba enkomere okumponya,
3 Kubanga ggwe oli lwazi lwange era ekigo kyange; Kale ku lw'erinnya lyo onkulembere onnuŋŋamye.
4 Onziye mu kyambika kye banteze enkiso; Kubanga ggwe oli bbugwe wange.
5 Mpaayo omwoyo gwange mu mukono gwo: Ggwe wannunula, ai Mukama, ggwe Katonda ow'amazima.
6 Nkyawa abo abalowooza ebigambo eby'obulimba ebitaliimu: Naye neesiga Mukama.
7 Naasanyukanga, naajaguzanga olw'okusaasira kwo: Kubanga walaba ebibonoobono byange; Wamanya emmeeme yange mu kulaba ennaku:
8 So tewanziyiza kukwatibwa mukono ogw'omulabe; Ebigere byange wabissa mu kifo ekigazi.
9 Onsaasire, ai Mukama, kubanga zinsanze: Eriiso lyange liweddemu olw'okunakuwala weewaawo, emmeeme yange n'omubiri gwange.
10 Kubanga obulamu bwange buyita n'okutegana, n'emyaka gyange giyita n'okusinda. Amaanyi gange gampweddemu olw'okwonoona kwange, n’amagumba gange gakozze.
11 Ku lw'abalabe bange bonna nfuuse ekivume, Weewaawo, eri abaliraanwa bange ennyo, era nfuuse entiisa eri mikwano gyange: Abandaba mu kkubo ne banziruka.
12 Nneerabiddwa ng'omufu atalowoozebwa: Nfaanana ng'ekibya ekyatise.
13 Kubanga nawulira okuwaayiriza kw'abangi, Ensisi yanneetooloola: Bwe baali bateesa ebigambo awamu ku nze, Ne basala amagezi okunziyako obulamu bwange.
14 Naye nakwesiga ggwe, ai Mukama: Nayogera nti Ggwe Katonda wange.
15 Entuuko zange ziri mu mukono gwo: Ondokole mu mukono gw'abalabe bange n'abo abanjigganya.
16 Amaaso go gaakire omuddu wo: Ondokole mu kisa kyo.
17 Nnemenga okukwatibwa ensonyi, ai Mukama; kubanga nkukoowodde ggwe: Ababi bakwatibwenga era basirikenga mu magombe.
18 Emimwa egy'obulimba gisiruwalenga; Egyogera ku batuukirivu n'ekyejo, N'amalala n'okunyooma.
19 Obulungi bwo nga bungi bwe waterekera abo abakutya, Bwe wakolera abakwesiga, mu maaso g'abaana b'abantu!
20 Gy'oli awakwekebwa w'onoobakisanga enkwe z'abantu: Onoobakuumiranga mu weema mu kyama eri ennimi eziyomba.
21 Atenderezebwenga Mukama: Kubanga andaze ekisa kye eky'ekitalo mu kibuga ekiriko ekigo.
22 Nze nayogera nga nnyanguyiriza nti Nzikiridde mu maaso go: Naye wawulira eddoboozi ery'okwegayirira kwange bwe nnakukoowoola.
23 Kale mumwagalenga Mukama, mwenna abatukuvu be: Mukama awonya abeesigwa, Era asasulira ddala mu bungi akola eby'amalala.
24 Muddengamu amaanyi, mugumenga omwoyo gwammwe, Mwenna abasuubira mu Mukama.

robotstxt: allowed

filter: keep


text:
Engero
Chapter 19
1 Omwavu atambulira mu butayonoona bwe Akira ow'emimwa emikyamu era omusirusiru.
2 Era emmeeme obutaba na kumanya si kirungi; N'oyo ayanguyiriza n'ebigere bye ayonoona.
3 Obusirusiru bw'omuntu bwe buvuunika ekkubo lye; N'omutima gwe gunyiigira Mukama.
4 Obugagga bwongera emikwano mingi: Naye omwavu akyawagana ne mukwano gwe.
5 Omujulirwa ow'obulimba taliwona kubonerezebwa; N'oyo ayogera eby'okudyeka talirokoka.
6 Bangi abalimusaba omugabagabanyi obuganzi: Era buli muntu aba mukwano gw'oyo awa ebirabo.
7 Omwavu baganda be bonna bamukyawa: Mikwano gye tebasinga nnyo kumwewala! Abayigganya n'ebigambo, naye nga bagenze.
8 Afuna amagezi ayagala emmeeme ye: Anyweza okutegeera aliraba ebirungi.
9 Omujulirwa ow'obulimba taliwona kubonerezebwa; Naye ayogera eby'obulimba alizikirira.
10 Okwekanasa tekusaanira musirusiru; Kale omuddu okufuga abalangira kusaana kutya?
11 Okuteesa kw'omuntu kwe kumulwisaawo okusunguwala; Era okusonyiwa ekyonoono kye kitiibwa kye.
12 Obusungu bwa kabaka buli ng'okuwuluguma kw'empologoma; Naye obuganzi bwe musulo ku ssubi.
13 Omwana omusirusiru nnaku za kitaawe: N'okuyomba kw'omukazi kwe kutonnya olutata.
14 Ennyumba n'obugagga bwe busika obuva eri bakitaabwe: Naye omukazi omutegeevu ava eri Mukama.
15 Obugayaavu buleeta otulo tungi; N'omuntu atakola mulimu alirumwa enjala.
16 Akuuma ekiragiro akuuma emmeeme ye: Naye atassaayo mwoyo eri amakubo ge alifa.
17 Asaasira omwavu awola Mukama, Era alimusasula nate ekikolwa kye ekirungi.
18 Kangavvulanga omwana wo, kubanga essuubi weeriri; So teweegomba kuzikirira kwe.
19 Omuntu ow'ekiruyi ekingi aliriwa: Kubanga bw'olimuwonya kirigwanira okukola bw'otyo nate omulundi ogw'okubiri.
20 Wuliranga okuteesa, okkirizenga okuyigirizibwa, Obeere n'amagezi enkomerero yo ng'etuuse.
21 Mu mutima gw'omuntu mulimu okufumiitiriza kungi; Naye okuteesa kwa Mukama kwe kunaanyweranga.
22 Omuntu ekimwagaza kisa kye: N'omwavu akira omulimba.
23 Okutya Mukama kuleeta bulamu: N'oyo ali nakwo anaabeereranga awo nga kumumala; Talijjirwa bubi.
24 Omugayaavu annyika omukono gwe mu kibya, So tayagala na kuguzza nate ku kamwa ke.
25 Kuba omunyoomi, atalina magezi anaayiga obutegeevu: Era buulirira alina okutegeera; era anaategeera okumanya.
26 Anyaga kitaawe n'agoba nnyina, Ye mwana akwasa ensonyi era aleeta ekivume.
27 Mwana wange, lekanga okuwulira okuyigirizibwa, Okuleeta okukyama obukyami okuva mu bigambo eby'okumanya.
28 Omujulirwa ataaliiko ky'agasa akudaalira omusango: N'akamwa k'ababi kamira obutali butuukirivu.
29 Emisango gyategekerwa abanyoomi, N'emiggo gyategekerwa amabega g'abasirusiru.


text:
Zabbuli
Chapter 61
1 Owulire okukaaba kwange, ai Katonda; Olowooze okusaba kwange.
2 Nga nnyima ku nkomerero z'ensi naakukoowoolanga; omutima gwange bwe gunaazirikanga: Onnuŋŋamye eri ejjinja erinsinga obugulumivu.
3 Kubanga wali kiddukiro gye ndi, Ekigo eky'amaanyi eri omulabe.
4 Naatuulanga mu weema yo emirembe gyonna: Neeyunanga ekisiikirize eky'ebiwaawaatiro byo. (Seera)
5 Kubanga ggwe, ai Katonda, owulidde obweyamo bwange: Ompadde obusika bw'abo abaagala erinnya lyo.
6 Olyongera ku nnaku ez'obulamu bwa kabaka: Emyaka gye giriba ng'emirembe emingi.
7 Alibeerera mu maaso ga Katonda ennaku zonna: Kale teekateeka ekisa n'amazima, biryoke bimuwonye.
8 Ne ndyoka nnyimba okutendereza erinnya lyo ennaku zonna; Ntuukirize buli lunaku obweyamo bwange.


text:
Zabbuli
Chapter 2
1 Kiki ekibagugumusizza ab'amawanga, N'abantu kiki ekibalowoozesezza ekitaliimu?
2 Bakabaka ab'ensi beeteeseteese, N'abafuga bateesezza ebigambo wamu, Ku Mukama ne ku Masiya we nga boogera nti
3 Ka tumenyemenye enjegere zaabwe, Tusuule wala emigwa gyabwe.
4 Atuula mu ggulu aliseka, Mukama alibaduulira.
5 Mu biro biri alibagamba mu busungu bwe, Alibateganya mu kiruyi kye ekingi:
6 Naye naateeka kabaka wange Ku lusozi lwange olutukuvu Sayuuni.
7 Ekiragiro ndikibuulira: Mukama yaŋŋamba nti Ggwe oli mwana wange; Leero nkuzadde.
8 Onsabe nze, nange ndikuwa amawanga okubeera obusika bwo, N'ensonda ez'ensi okubeera amatwale go.
9 Olibimenya n'omuggo ogw'ekyuma; Olibyasayasa ng'entamu ey'omubumbi.
10 Kale kaakano mubeere n'amagezi, mmwe bakabaka: Muyige, mmwe abasala omusango gw'ensi.
11 Muweereze Mukama n'okutya, Era musanyuke n'okukankana.
12 Munywegere omwana, aleme okusunguwala, nammwe ne mubula mu kkubo, Kubanga obusungu bwe bulibuubuuka mangu. Balina omukisa bonna abamweyuna ye.


text:
Zabbuli
Chapter 140
1 Omponye, ai Mukama, eri omubi; Onkuume eri omutemu:
2 Abayiiya ettima mu mutima gwabwe; Bakuŋŋaananga bulijjo okulwana.
3 Basongodde olulimi lwabwe ng'omusota; Obusagwa bw'essalambwa buli wansi w'emimwa gyabwe. (Seera)
4 Onkuume, ai Mukama, eri emikono gy'ababi; Omponye eri omutemu: Abateesezza okukyamya ebigere byange olw'amaanyi.
5 Ab'amalala bantegedde omutego n'emigwa; Bayaze ekitimba mu kkubo: Bantegedde ebyambika. (Seera)
6 Nagamba Mukama nti Ggwe oli Katonda wange: Owulire eddoboozi ery'okwegayirira kwange, ai Mukama.
7 Ai Katonda Mukama, amaanyi ag'obulokozi bwange. Wambikka ku mutwe gwange ku lunaku olw'olutalo.
8 Tokkiriza, ai Mukama, omubi by'ayagala; Toyamba lukwe lwe olubi; baleme okwegulumizanga. (Seera)
9 Omutwe gwabwe abanneetooloola, Ettima ery'emimwa gyabwe bo libabikkengako.
10 Amanda agookya gabagweko: Basuulibwe mu muliro; Mu bunnya obuwanvu, baleme okugolokokanga nate.
11 Ayogera obubi taanywerenga mu nsi: Obubi bunaayigganyanga omutemu okumusuula.
12 Mmanyi nga Mukama aliwoza omusango gw'abo ababonyaabonyezebwa, N'ensonga ey'abanaku.
13 Abatuukirivu tebalirema kwebaza linnya lyo: Ab'amazima balituula w'oli.


text:
Yeremiya
Chapter 1
1 Ebigambo bya Yeremiya mutabani wa Kirukiya ow'oku bakabona abaali mu Anasosi mu nsi ya Benyamini:
2 eyajjirwa ekigambo kya Mukama mu mirembe gya Yosiya mutabani wa Amoni, kabaka wa Yuda, mu mwaka ogw'ekkumi n'esatu ogw'okufuga kwe.
3 Era kyajjira ne mu mirembe gya Yekoyakimu mutabani wa Yosiya kabaka wa Yuda, okutuusa ku nkomerero y'omwaka ogw'ekkumi na gumu ogwa Zeddekiya mutabani wa Yosiya kabaka wa Yuda: okutuusa ab'e Yerusaalemi lwe baatwalibwa nga basibe mu mwezi ogw'okutaano.
4 Awo ekigambo kya Mukama ne kinjijira nti
5 Bwe nnali nga sinnakubumba mu lubuto nakumanya, era nga tonnava mu lubuto nakutukuza; nkutaddewo okuba nnabbi eri amawanga.
6 Awo nze ne ndyoka njogera nti Woowe, Mukama Katonda! laba, siyinza kwogera: kubanga ndi mwana muto.
7 Naye Mukama n'aŋŋamba nti Toyogera nti Ndi mwana muto: kubanga eri bonna gye nnaakutumanga gy'onoogendanga, era kyonna kye nnaakulagiranga ky'onooyogeranga.
8 Tobatyanga: kubanga nze ndi wamu naawe okukuwonya, bw'ayogera Mukama.
9 Awo Mukama n'agolola omukono gwe n'akoma ku kamwa kange; Mukama n'aŋŋamba nti Laba, ntadde ebigambo byange mu kamwa ko:
10 laba, leero nkutaddewo okuba omukulu w'amawanga era ow'amatwale ga bakabaka, okusimbula n'okumenya n'okuzikiriza n'okusuula; okuzimba n'okusimba.
11 Era nate ekigambo kya Mukama ne kinjijira nga kyogera nti Yeremiya, olaba ki? Ne njogera nti Ndaba omuggo ogw'omulozi.
12 Awo Mukama n'aŋŋamba nti Olabye bulungi: kubanga ndabirira ekigambo kyange okukituukiriza.
13 Awo ekigambo kya Mukama ne kinjijira omulundi ogw'okubiri nga kyogera nti Olaba ki? Ne njogera nti Ndaba entamu eyeesera; n'amaaso gaayo gayima obukiika obwa kkono.
14 Awo Mukama n'aŋŋamba nti Okuyima obukiika obwa kkono obubi bulifubutukira ku bonna abali mu nsi.
15 Kubanga, laba, ndiyita ebika byonna eby'amatwale ga bakabaka b'obukiika obwa kkono, bw'ayogera Mukama; era balijja ne basimba buli muntu entebe ye awayingirirwa mu miryango gya Yerusaalemi n'okwolekera bbugwe waayo yenna enjuyi zonna n'okwolekera ebibuga byonna ebya Yuda.
16 Era ndyatula emisango gyange eri bo olw'obubi bwabwe bwonna; kubanga bandese ne booteza obubaane eri bakatonda abalala, ne basinza emirimu egy'engalo zaabwe bo.
17 Kale nno weesibe ekimyu oyimuke obagambe byonna bye nkulagira: tokeŋŋentererwanga eri bo, nneme okukukeŋŋenterera mu maaso gaabwe.
18 Kubanga, laba, nkufudde leero ekibuga ekiriko enkomera, era empagi ey'ekyuma, era bbugwe ow'ekikomo eri ensi yonna, eri bakabaka ba Yuda, eri abakulu baayo, eri bakabona baayo, n'eri abantu ab'omu nsi.
19 Era balirwana naawe; naye tebalikuwangula: kubanga nze ndi wamu naawe, bw'ayogera Mukama, okukuwonya.


text:
Bannaddiini nga bakulemberwamu Faaza Gaetano Batanyenda amanyiddwa obuteerya ntama, bakunze bannabwe bonna okuvaayo benyigire mu byobufuzi okusobola okutereeza eggwanga.
Bano ababadde boogerako eri bannamawulire mu Kampala bakubiriza bannnayuganda buli omu okukola kyasobola okulaba nga akalulu ka 2016 kabeera k’amazima nabwenkanya.
Pulezidenti Museveni azze akyogera lunnye nti bannaddiini basaana okukoma ku lubimbi lwabwe nebatayingira mu byabufuzi ebyawulayawula mu bantu.
Posted 23 hours 53 min ago..


text:
NAYE kano kazannyo ka ngeri ki abadde Katikkiro Amama Mbabazi k’azannya ne mukama we Pulezidenti Museveni? Bakayita linnya ki?
Kubanga okumanya ng’akazannyo kano katabudde abantu, ku Lwokubiri oluyise, abavubuka abeegamba nti bawagizi ba Mbabazi, abaabadde bambadde obusaati obwa kyenvu nga buliko ekifaananyi kya Mbabazi n’ebigambo ebiraga nga bw’amaliridde okukuula mukama we, beesozze ppaaka y’oku Kampala Road ne batandika okusanguliza ettoomi ku mukulu w’eggwanga.
Baamusangulizzaako ettoomi nga bageegeenya akabaga ke yakoledde e Rwakitura ng’akuza amazaalibwa ge ag’okuweza emyaka 70 egy’obukulu, kyokka bo mu kugeegeenya kwabwe nga bakiteeka ku mukulu nti emyaka awezezza 80!
Poliisi abavubuka abo bwe yabakutte egende ebagguleko emisango gy’okugeegeenya omukulu nga bali mu busaati bwa Mbabazi ne bajagalaza eggwanga, ye Mbabazi yasigadde yeewozaakol nti ebigendererwa by’abavubuka abo tabimanyiiko.
Era bukya bava Kyankwanzi gye baayisiza ekiteeso eky’okusimbawo Museveni yekka bwomu avuganye ku bwapulezidenti ku lwa NRM, era bwatyo Mbabazi bw’abadde agamba. Agamba nti abavubuka abambala obusaati bwe ne bawakanya ekiteeso ky’e Kyankwanzi tabamanyi.
Ekya ‘sibamanyi’ ekyo Mbabazi ky’ayogerera emiryango ng’ensi ewulira, kyokka bagamba nti emmanju eyo Mbabazi ne mu kama we bakaliira ku njala, eby’ekiteeso ky’e Kyankwanzi bibatabudde.
Mbabazi ky’awagirira emiryango bw’atuuka emmanju akiwakanyiza ddala era awera nkolokooto nga mu kulonda kwa NRM bw’ajja okwesimbawo bubeefuke ne mukama we!
Newankubadde akazannyo Mbabazi k’azannya ne Museveni tekannayatuukirizibwa linnya, naye akazannyo ak’engeri eyo kaali kazannyiddwaako wano wakati wa Pulezidenti Obote ne Paulo Muwanga eyali omumyuka we.
Bwe baabeeranga emiryango nga Obote ne Muwanga bye boogera biraga nga bwe balinnya mu kimu, kyokka bwe baddanga emmanju eyo nga buli omu yeefunyirira ku kukola nkwe ez’okusuula oba okuwamba munne.
Wo ayi Mzee Zedde ng’alabye ennaku ey’okujjukira engeri Muwanga gye yasinziira emmanju n’awaayo Obote eri amagye ga Okello Lutwa ne gamusiguukulula sso nga bwe baabanga emiryango ng’ayogerera waggulu nti, ‘Obote w’aligwa nange we ndigwa!’
Bagundi oba waliwo ebibatabudde mubireete emiryango mu ddiiro bimanyibwe. Okukukuutana n’okuyombera emmanju kuyinza okuleeta kazigizigi mu ggwanga. Sikulimba!


text:
2 Bassekabaka
Chapter 1
1 Awo Mowaabu n'ajeemera Isiraeri Akabu ng'amaze okufa.
2 Akaziya n'agwa mu kituli ekiruke ekyali mu kisenge kye ekya waggulu ekyali mu Samaliya, n'alwala: n'atuma ababaka, n'abagamba nti Mugende mulagulwe eri Baaluzebubi katonda ow'e Ekuloni oba nga ndiwona endwadde eno.
3 Naye malayika wa Mukama n'agamba Eriya Omutisubi nti Golokoka osisinkane ababaka ba kabaka w'e Samaliya obagambe nti Kubanga tewali Katonda mu Isiraeri kyemuva mugenda okulagulwa eri Baaluzebubi katonda ow'e Ekuloni?
4 Kale nno, bw'atyo bw'ayogera Mukama nti Toliva ku kitanda ky'olinnyeeko, naye tolirema kufa. Eriya n'agenda.
5 Ababaka ne bakomawo gy'ali, n'abagamba nti Kiki ekibakomezzaawo?
6 Ne bamugamba nti Wazze omusajja okutusisinkana n'atugamba nti Mugende muddeeyo eri kabaka abatumye, mumugambe nti Bw'atyo bw'ayogera Mukama nti Kubanga tewali Katonda mu Isiraeri kyova otuma okulagulwa eri Baaluzebubi katonda ow'e Ekuloni? kyoliva olema okuva ku kitanda ky'olinnyeeko, naye tolirema kufa.
7 N'abagamba nti Omusajja azze okubasisinkana n'ababuulira ebigambo ebyo afaananye atya?
8 Ne bamuddamu nti Yali musajja wa bwoya bungi, era nga yeesibye olukoba olw'eddiba mu kiwato kye.
9 Awo kabaka n'atuma gy'ali omwami w'ataano n'abasajja be ataano. N'ayambuka gy'ali: kale, laba, ng'atudde ku ntikko y'olusozi. N'ayogera naye nti Ggwe omusajja wa Katonda, kabaka ayogedde nti Serengeta.
10 Awo Eriya n'addamu n'agamba omwami w'ataano nti Oba ndi musajja wa Katonda, omuliro guve mu ggulu gwokye ggwe n'abasajja bo ataano. Omuliro ne guva mu ggulu ne gumwokya ye n'abasajja be ataano.
11 Awo n'atuma nate gy'ali omwami w'ataano omulala n'abasajja be ataano. N'addamu n'amugamba nti Ggwe omusajja wa Katonda, bw'atyo kabaka bw'ayogedde nti Yanguwa okuserengeta.
12 Awo Eriya n'addamu n'abagamba nti Oba nga ndi musajja wa Katonda, omuliro guve mu ggulu gwokye ggwe n'abasajja bo ataano. Omuliro gwa Katonda ne guva mu ggulu ne gumwokya ye n'abasajja be ataano.
13 Awo n'atuma nate omwami w'ataano abalala n'abasajja be ataano. Omwami w'ataano ow'okusatu n'ayambuka n'ajja n'afukamira ku maviivi ge mu maaso ga Eriya, n'amwegayirira n'amugamba nti Ggwe omusajja wa Katonda, nkwegayiridde, obulamu bwange n'obulamu bwa bano ataano abaddu bo bube bwa muwendo mungi mu maaso go.
14 Laba, omuliro gwavudde mu ggulu ne gwokya abaami b'ataano bombi abaasoose n'abasajja baabwe ataano: naye kaakano obulamu bwange bube bwa muwendo mungi mu maaso go.
15 Awo malayika wa Mukama n'agamba Eriya nti Serengeta naye tomutya. N'agolokoka n'aserengeta naye n'agenda eri kabaka.
16 N'amugamba nti Bw'atyo bw'ayogera Mukama nti Kubanga watuma ababaka okulagulwa eri Baaluzebubi katonda ow'e Ekuloni, kubanga tewali katonda mu Isiraeri okulagulwa eri ekigambo kye kyewava okola bw'otyo? kyoliva olema okuva ku kitanda ky'olinnyeeko, naye tolirema kufa.
17 Awo n'afa ng'ekigambo kya Mukama bwe kyali Eriya kye yayogera. Yekolaamu n'atanula okufuga mu kifo kye mu mwaka ogw'okubiri ogwa Yekolaamu mutabani wa Yekosafaati kabaka wa Yuda; kubanga teyalina mwana wa bulenzi.
18 Era ebikolwa ebirala byonna ebya Akaziya bye yakola tebyawandiikibwa mu kitabo eky'eby'omu mirembe gya bassekabaka ba Isiraeri?


text:
Leero Ken Lukyamuzi omubaka wa Palamenti owa Lubaga South temumwogerako ebya njwanjwa. Takyadduka kugenda kwekweka mu mayuuni ng’alabye ku bapoliisi.
Ku luno aba poliisi y’e Katwe bwe baazinze olukuhhaana olwakubiddwa mu Ndeeba lwogererwemu ebyokukaabira abo KCCA be yamenyedde amayumba gaabwe n’obutale mu bitundu ebiriraanye oluguudo lw’eggaali y’omukka (Leerwe), Lukyamuzi yeevuddemu ne yeeyanjulira Poliisi nti, “Nze Lukyamuzi da Maani’ omu ku bateesiteesi b’olukuhhaana.
Poliisi Lukyamuzi yamukutte n’emukunguzza ng’omubaka omuzira akiikirira abantu b’agamba nti banyigirizibwa.
Abantu bano bagamba nti, banyigirizibwa kubanga KCCA yabagwako kiyiifuyiifu n’ebamenyeramenyera obuyumba bwabwe era n’eboonoonera n’emmaali yaabwe, kyokka nga tebawadde kiseera kimala okusengukiramu oba wadde okubafunira aw’okusengukira.
Naye lwaki ankaayana zongerwa bwongerwa ku nkaayana mu kibuga Kampala.
Lwaki abantu abamaze emyaka n’ebisiibo nga bakolera mu kifo, kyalyetaagisizza kubagwako bugwi okubasindiikiriza n’okuboonoonera ebintu byabwe.
Oba nga kati kaweefube aliwo waakukubiriza bantu kweggya mu bwavu, kale obwavu bunaaviibwamu butya ng’ate waliwo ebikolwa ebikolebwa abantu okwongera okubaavuwaza?
Bingi ku bifo ebyo kati KCCA byesiguukululamu abasuubuzi ku luguudo lwa leerwe, edda bye byalinga empuku z’abanyazi n’abatemu abaatigomyanga ennyo abantu.
Kati ababadde beekolera obulimulimu mu bifo ebyo baabo babigobeddwaamu ng’ate tebaweereddwa wa waakulaga, ekinaddirira si kuzzaawo mpuku za banyazi n’abatemu?
Ye Mzee Zedde Mumansa ng’alabye ennaku! Bwekiba nga ne ba Ken Lukyamuzi luli abaalabanga ku Poliisi ne badduka buddusi ne beekweka mu mayuuni, kyokka kati nga tebakyadduka bagumye, lwaki aboobuyinza tebateesa buteesa nabo ku kinaayamba abanaku kati abagobaganyizibwa mu Kampala n’emiriraano!
Lwaki Poliisi ewalabanya buli avaayo okukaaba ennaku y’abawejjere mu kifo ky’okusalira awamu amagezi ku kinaayamba?


text:
Okuva -
Essuula 3
1 Awo Musa yali ng'alunda ekisibo kya Yesero mukoddomi we, kabona w’e Midiyaani: n'atwala ekisibo ennyuma w'eddungu n'atuuka ku lusozi lwa Katonda Kolebu.
2 Malayika wa Mukama n'amulabikira mu lulimi lw'omuliro okuva wakati w'ekisaka: n'atunuulira, laba, ekisaka ekyo ne kyaka omuliro ekisaka ne kitasiriira.
3 Musa n'ayogera nti Ka nneekooloobye kaakati, ndabe ekigambo kino ekikulu, ekisaka kyekivudde kirema okusiriira.
4 Mukama bwe yalaba nga yeekooloobezza okulaba, Katonda n'amuyita ng'ayima wakati w'ekisaka n'ayogera nti Musa, Musa. N'ayitaba nti Nze nzuuno.
5 N'ayogera nti Tosembera wano: ggyamu engatto zo mu bigere byo, kubanga ekifo ky'oyimiriddemu ye ensi entukuvu.
6 N'ayogera nate nti Nze ndi Katonda wa kitaawo, Katonda wa Ibulayimu, Katonda wa Isaaka, era Katonda wa Yakobo. Musa n'akweka amaaso ge: kubanga yatya okumutunuulira Katonda.
7 Mukama n'ayogera nti Ndabidde ddala okubonaabona okw'abantu bange abali mu Misiri, ne mpulira okukaaba kwabwe ku lw'abo ababakoza; kubanga mmanyi ennaku zaabwe;
8 era nzise okubawonya mu mukono ogw'Abamisiri, okubalinnyisa okuva mu nsi eri bayingire mu nsi ennungi engazi, mu nsi ejjudde amata n'omubisi gw'enjuki; mu kifo eky'omu Kanani, n'eky'omu Kiiti, n'eky'omu Amoli, n'eky'omu Perizi, n'eky'omu Kiivi, n'eky'omu Yebusi.
9 Kale laba, okukaaba okw'abaana ba Isiraeri kutuuse gye ndi: nate ndabye okubonaabona kwe baababonyaabonya Abamisiri.
10 Kale nno jjangu, naakutuma eri Falaawo obaggyeyo abantu bange abaana ba Isiraeri mu Misiri.
11 Musa n'agamba Katonda nti Nze ani agenda eri Falaawo mbaggyeyo abaana ba Isiraeri mu Misiri?
12 N'ayogera nti Mazima ndibeera wamu naawe; era kano kalikubeerera akabonero, nga nze nkutumye: bw'olimala okuggya abantu abo mu Misiri, muliweerereza Katonda ku lusozi luno.
13 Musa n'agamba Katonda nti Laba, bwe ndigenda nze eri abaana ba Isiraeri, ne mbagamba nti Katonda wa bajjajja bammwe yantumye eri mmwe; nabo balyogera nti Erinnya lye ye ani? ndibagamba ntya?
14 Katonda n'agamba Musa nti NINGA BWE NDI: n'ayogera nti Bw'otyo bw'olibagamba abaana ba Isiraeri nti NDI ye antumye eri mmwe.
15 Katonda n'agamba nate Musa nti Bw'otyo bw'olibagamba abaana ba Isiraeri nti Mukama Katonda wa bajjajja bammwe, Katonda wa Ibulayimu, Katonda wa Isaaka, era Katonda wa Yakobo ye antumye eri mmwe: eryo lye linnya lyange ebiro ebitaggwaawo, n'ekyo kye kijjukizo kyange emirembe gyonna.
16 Genda okuŋŋaanye abakadde ba Isiraeri awamu, obagambe nti Mukama Katonda wa bajjajja bammwe, Katonda wa Ibulayimu, owa Isaaka, era owa Yakobo, yandabikidde ng'ayogera nti Mbajjiridde ddala, ndabye bye mukolebwa mu Misiri:
17 ne njogera nti Ndibalinnyisa okubaggya mu kibonoobono eky'e Misiri okuyingira mu nsi ey'Omukanani, n'Omukiiti n'Omwamoli, n'Omuperizi, n'Omukiivi, n'Omuyebusi, mu nsi ejjudde amata n'omubisi gw'enjuki.
18 Balikuwulira eddoboozi lyo: olijja, ggwe n'abakadde ba Isiraeri, eri kabaka w'e Misiri, mulimugamba nti Mukama, Katonda wa Baebbulaniya, yatujjira: kale nno, otulagire, tukwegayiridde, tugende olugendo olw'ennaku ssatu mu ddungu, tuweeyo saddaaka eri Mukama Katonda waffe.
19 Era mmanyi nti kabaka w'e Misiri talibalagira kugenda, weewaawo era n'omukono ogw'amaanyi.
20 Nange ndigolola omukono gwange, ne nkuba Misiri n'amagero gange gonna ge ndikola wakati waayo: oluvannyuma lwago alibalagira.
21 Era ndibawa abantu abo okwagalibwa mu maaso g'Abamisiri: awo lwe mulivaayo, temulivaayo bwereere:
22 naye buli mukazi alisaba muliraanwa we n'oli abeera mu nnyumba ye, ebintu ebya ffeeza n'ebintu ebya zaabu n'engoye: mulibiteeka ku batabani bammwe n'abawala bammwe; mulinyaga Abamisiri.


text:
Zabbuli
Chapter 18
1 Nkwagala ggwe, ai Mukama, amaanyi gange.
2 Mukama lwe lwazi lwange, era kye kigo kyange, era ye andokola; Katonda wange, olwazi lwange olunywevu, oyo gwe ŋŋenda okwesiganga; Engabo yange, n'ejjembe ery'obulokozi bwange, ekigo kyange ekigulumivu.
3 Naakoowoolanga Mukama, asaanira okutenderezebwa: Bwe nnaalokokanga bwe ntyo mu balabe bange.
4 Emigwa egy'okufa gyansiba, N'ebitaba eby'obutatya Katonda byantiisa.
5 Emigwa egy'emagombe gyanneetooloola: Emitego egy'olumbe gyankwasa.
6 Mu nnaku zange ne nkoowoola Mukama, Ne mpita Katonda wange: N'awulira eddoboozi lyange mu yeekaalu ye, Ne bye nnakaabira mu maaso ge ne bituuka mu matu ge.
7 Ensi n'eryoka ekankana n'esagaasagana, Era n'emisingi gy'ensozi ne gikankana ne ginyeenyezebwa, Kubanga asunguwadde.
8 Omukka ne gunyooka mu nnyindo ze, N'omuliro ne guva mu kamwa ke ne gulya: Ne gukoleeza amanda.
9 Era n'eggulu n'alikutamya, n'akka; N'ekizikiza ekinene ne kiba wansi w'ebigere bye.
10 Ne yeebagala kerubi n'abuuka: Era n'abuuka mangu ku biwaawaatiro eby'empewo.
11 Ekizikiza n'akifuula eky'okwekwekamu, eweema ye emwetoolodde; Ekizikiza eky'amazzi, ebire ebikutte eby'omu ggulu.
12 Mu kumasamasa okuli mu maaso ge ebire bye ebikutte ne biyita, Ne waba amayinja ag'omuzira n'amanda ag'omuliro.
13 Era Mukama n'abwatuka mu ggulu N'oyo ali waggulu ennyo n'aleeta eddoboozi lye; Ne waba amayinja ag'omuzira n'amanda ag'omuliro.
14 N'alasa obusaale bwe n'abasaasaanya; N'alasa enjota nnyingi n'abeeraliikiriza.
15 Ensalosalo ez'amazzi ne ziryoka zirabika, Emisingi gy'ensi ne gyeruka, Mu kunenya kwo, ai Mukama, Mu kibuyaga ow'omukka ogw'ennyindo zo,
16 Yatuma okuva waggulu, n'antwala; N'ampalula mu mazzi amangi.
17 Yamponya eri mulabe wange ow'amaanyi, N'eri abo abankyawa, kubanga bansinza amaanyi nze.
18 Banjijira ku lunaku olw'akabi kange: Naye Mukama ye yannyweza.
19 Era n'anfulumya mu kifo ekigazi; Yamponya, kubanga yansanyukira.
20 Mukama yampa empeera ng'obutuukirivu bwange bwe bwali; Ng'emikono gyange bwe giri emirungi, bw'ansasudde.
21 Kubanga nakwata amakubo ga Mukama, Ne ssireka Katonda wange n'obubi.
22 Kubanga emisango gye gyonna gyali mu maaso gange, So amateeka ge saagaggyaawo gye ndi.
23 Era nali eyatuukirira gy'ali. Ne nneekuuma mu bubi bwange.
24 Mukama kyavudde ansasula, ng'obutuukirivu bwange bwe buli, Emikono gyange nga bwe giri emirungi mu maaso ge.
25 Eri ow'ekisa oneeraga ow'ekisa; Eri eyatuukirira oneeraganga eyatuukirira;
26 Eri omulongoofu oneeraganga omulongoofu; N'eri omukakanyavu oneeraganga aziyiza.
27 Kubanga onoolokolanga abantu abajoogebwa; Naye amaaso ag'amalala onoogatoowazanga.
28 Kubanga ggwe olikoleeza ettabaaza yange. Mukama Katonda wange alimulisa mu kizikiza kyange.
29 Kubanga mu kubeerwa kwo nnumba ekibiina; Era mu kuyamba kwa Katonda wange mbuuka ekigo.
30 Katonda, ekkubo lye lyatuukirira: Ekigambo kya Mukama kyakettebwa; Oyo ye ngabo y'abo bonna abamwesiga.
31 Kubanga ani Katonda, wabula Mukama? Era ani olwazi, wabula Katonda waffe?
32 Katonda ansibya amaanyi, Era atuukiriza ekkubo lyange.
33 Afuula ebigere byange ng'eby'empeewo: Era angulumiza mu bifo byange ebya waggulu.
34 Anjigiriza engalo zange okulwana; Emikono gyange ne gireega omutego ogw'ekikomo.
35 Era ompadde engabo ey'obulokozi bwo: N'omukono gwo ogwa ddyo gumpaniridde, N'obuwombeefu bwo bungulumizizza.
36 Ongaziyirizza ekkubo ery'ebigere byange, N'ebisinziiro byange tebiseereranga.
37 Ndigoberera abalabe bange, ne mbatuukako: So ssirikomawo nga tebannazikirizibwa.
38 Ndibafumitira ddala ne batayinza kuyimuka: Baligwa wansi w'ebigere byange.
39 Kubanga onsibye amaanyi ag'okulwana: Obafukamizza mu maaso gange abannyimukirako.
40 Era abalabe bange obakyusizza amabega gaabwe gye ndi, Ndyoke nzikirize abankyawa.
41 Baakoowoola, naye tewaali mulokozi: Baakoowoola Mukama, naye n'atabaddamu.
42 Ne ndyoka mbasekulasekula ng'enfuufu etwalibwa empewo: Ne mbasuula ng'ebitosi eby'omu nguudo.
43 Omponyezza mu kuyomba kw'abantu; Onfudde omutwe gw'amawanga; Abantu be ssaamanyanga balimpeereza.
44 Bwe baliwulira ebigambo byange, ne balyoka baŋŋondera: Bannaggwanga balinjeemulukukira.
45 Bannaggwanga baliggwaawo, Baliva mu bifo byabwe eby'okwekwekamu nga bakankana.
46 Mukama mulamu; olwazi lwange atenderezebwe; Era agulumizibwe Katonda ow'obulokozi bwange :
47 Ye Katonda ampalanira eggwanga Era awangula amawanga ngafuge.
48 Amponya eri abalabe bange: Weewaawo, ongulumiza ku abo abannyimukirako: Ondokola eri omuntu ow'ekyejo
49 Kyennaavanga nkwebaza ggwe, ai Mukama, mu mawanga, Naayimbanga okutendereza erinnya lyo.
50 Obulokozi bukulu bw'awa kabaka we; Era amukolera eby'ekisa oyo gwe yasiiga amafuta, Dawudi n'ezzadde lye, emirembe n'emirembe.


text:
Zabbuli
Chapter 63
1 Ai Katonda, ggwe oli Katonda wange; naakeeranga okukunoonya. Emmeeme yange erumwa ennyonta eri ggwe, omubiri gwange gwegomba ggwe, Mu nsi enkalu ekooyesa, omutali mazzi.
2 Bwe ntyo bwe nnakutunuuliranga mu watukuvu, Okulaba obuyinza bwo n'ekitiibwa kyo.
3 Kubanga ekisa kyo kiwooma okusinga obulamu; Emimwa gyange ginaakutenderezanga.
4 Bwe ntyo bwe nnaakwebazanga nga nkyali mulamu: Naayimusanga emikono gyange mu linnya lyo.
5 Emmeeme yange enekkusibwanga ng'obusomyo n'amasavu; N'akamwa kange kanaakutenderezanga n'emimwa egisanyuka;
6 Bwe nnaakujjuukiriranga ku kitanda kyange, Bwe nnaakulowoolezanga mu bisisimuka eby'ekiro.
7 Kubanga wabeera mubeezi wange, Era mu kisiikirize eky'ebiwaawaatiro byo mwe nnaasanyukiranga.
8 Emmeeme yange efuga okukugoberera: Omukono gwo ogwa ddyo gumpanirira.
9 Naye abo abanoonya emmeeme yange okugizikiriza, Baligenda wansi w'ettaka.
10 Baliweebwayo eri amaanyi ag'ekitala: Balibeera mugabo gwa bibe.
11 Naye kabaka alisanyukira Katonda: Buli amulayira ye alyenyumiriza; Kubanga akamwa k'abo aboogera eby'obulimba kalizibibwa.


text:
Yoweeri
Chapter 3
1 Kubanga, laba, mu nnaku ezo ne mu biro ebyo, bwe ndikomyawo obusibe bwa Yuda ne Yerusaalemi,
2 ndikuŋŋaanya amawanga gonna ne mbaserengesa mu kiwonvu kya Yekosaffaati; kale ndiyima eyo ne mpolereza abantu bange n'obusika bwange Isiraeri be basaasaanyirizza mu mawanga ne bagabana ensi yange.
3 Era bakubidde abantu bange obululu: era bawaddeyo omulenzi olw'omukazi omwenzi, ne batunda omuwala olw'omwenge, balyoke banywe.
4 Weewaawo, nammwe nfaayo ki eri mmwe, mmwe Ttuulo ne Sidoni n'enjuyi zonna ez'Obufirisuuti? Mulinsasula? n'okusasula bwe muliba nga munsasudde, ndyanguya mangu ndisambyako okuzza okusasula kwammwe ku mutwe gwammwe mmwe.
5 Kubanga mututte effeeza yange ne zaabu yange, ne mutwala mu biggwa byammwe ebintu byange ebirungi ebisanyusa;
6 era abaana ba Yuda n'abaana ba Yerusaalemi mwabaguza abaana b'Abayonaani, mubajjulule okubatwala ewala n'ensalo yaabwe:
7 laba, ndibagolokosa mu kifo gye mwabatunda, era ndizza okusasula kwammwe ku mutwe gwammwe mmwe:
8 era nditunda batabani bammwe ne bawala bammwe mu mukono gw'abaana ba Yuda, n'abo balibaguza abasajja b’e Seba, eggwanga eriri ewala: kubanga Mukama ye akyogedde.
9 Mulangirire kino mu mawanga; mutegeke obulwa: mugolokose abasajja ab'amaanyi: abasajja bonna abalwanyi basembere, bambuke.
10 Muweese enkumbi zammwe okuba ebitala, n'ebiwabyo byammwe okuba amafumu: omunafu ayogere nti Ndi wa maanyi.
11 Mwanguwe mujje, mmwe mwenna amawanga ageetoolodde mukuŋŋaane: serengesa eyo ababo ab'amaanyi, ai Mukama:
12 Amawanga gayimuke gambuke mu kiwonvu kya Yekosaffaati: kubanga eyo gye ndituula okusala omusango gw'amawanga gonna ageetoolodde.
13 Muteekeewo ekiwabyo, kubanga ebikungulwa byengedde: mujje musambe; kubanga essogolero lijjudde, amabanvu gayiika; kubanga obubi bwabwe bungi.
14 Oluggube, oluggube, oluggube lw'abantu bali mu kiwonvu eky'okumaliririramu! kubanga olunaku lwa Mukama luli kumpi mu kiwonvu eky'okumaliririramu.
15 Enjuba n'omwezi biriko ekizikiza, n'emmunyeenye zirekayo okwaka kwazo.
16 Awo Mukama aliwuluguma ng'ayima e Sayuuni, alireeta eddoboozi lye ng'ayima e Yerusaalemi; n'eggulu n'ensi birikankana: naye Mukama aliba buddukiro eri abantu be era ekigo eri abaana ba Isiraeri.
17 Bwe mutyo mulimanya nga nze ndiMukama Katonda wammwe, abeera ku Sayuuni olusozi lwange olutukuvu: kale Yerusaalemi kiriba kitukuvu so tewaliba bannaggwanga abalikiyitamu nate.
18 Awo olulituuka ku lunaku luli ensozi ziritonnya omwenge omuwoomerevu n'obusozi bulikulukuta amata, n'obugga bwonna obwa Yuda bulikulukuta amazzi; era oluzzi luliva mu nnyumba ya Mukama, lulifukirira ekiwonvu Sittimu.
19 Misiri eriba matongo, ne Edomu eriba ddungu eryalekebwawo, olw'ekyejo ekyagirirwa abaana ba Yuda, kubanga bayiye omusaayi ogutaliiko musango mu nsi yaabwe.
20 Naye Yuda alibeerera ennaku zonna, ne Yerusaalemi okuva ku mirembe okutuuka ku mirembe gyonna.
21 Era ndirongoosa omusaayi gwabwe gwe ssaalongoosa: kubanga Mukama abeera ku Sayuuni.


text:
Zabbuli
Chapter 103
1 Weebaze Mukama, ggwe emmeeme yange; Ne byonna ebiri munda yange, mwebaze erinnya lye ettukuvu.
2 Weebaze Mukama, ggwe emmeeme yange, So teweerabira birungi bye byonna:
3 Asonyiwa ebikolwa byo byonna ebitali bya butuukirivu; Awonya endwadde zo zonna;
4 Anunula obulamu bwo buleme okuzikirira; Akussaako engule ey'ekisa n'okusaasira okulungi:
5 Akkusa akamwa ko ebirungi; Obuvubuka bwo ne budda obuggya ng'empungu.
6 Mukama akola eby'obutuukirivu, Atuukiriza emisango ku lw'abo bonna abajoogebwa.
7 Yamanyisa Musa amakubo ge, N'ebikolwa bye eri abaana ba Isiraeri.
8 Mukama ajjudde okusaasira n'ekisa, Alwawo okusunguwala, alina okusonyiwa okungi.
9 Taanenyenga ennaku zonna; So taabenga na busungu mirembe gyonna.
10 Tatukoze ng'ebibi byaffe bwe biri, So tatusasudde ng'ebikolwa byaffe ebitali bya butuukirivu bwe biri.
11 Kuba eggulu nga bwe liri waggulu okusinga ensi, N'okusaasira kwe bwe kuli okungi bwe kutyo eri abo abamutya.
12 Ebuvanjuba n'ebugwanjuba bwe biri ewala, Bw'atyo bw'atutadde ewala ebyonoono byaffe:
13 Nga kitaabwe bw'asaasira abaana be, Ne Mukama bw'asaasira bw'atyo abamutya.
14 Kubanga amanyi omubiri gwaffe; Ajjukira nga ffe tuli nfuufu.
15 Omuntu, ennaku ze ziri ng'omuddo; Ng'ekimuli eky'omu nsiko, bw'ayera bw'atyo.
16 Kubanga empewo zikikuntako, ne kiba nga kigenze; N'ekifo kyakyo tekirikimanya nate.
17 Naye okusaasira kwa Mukama kwava mu mirembe gyonna era kulituuka mu mirembe gyonna eri abamutya, N'obutuukirivu bwe eri abaana b'abaana;
18 Eri abo abakwata endagaano ye, N'eri abo abajjukira ebiragiro bye okubikola.
19 Mukama yanyweza entebe ye mu ggulu; N'obwakabaka bwe bufuga byonna.
20 Mumwebaze Mukama, mmwe bamalayika be: Mmwe abazira ab'amaanyi, abatuukiriza ekigambo kye, Nga muwulira eddoboozi ery'ekigambo kye.
21 Mumwebaze Mukama, mmwe mwenna eggye lye; Abaweereza be, abakola by'ayagala.
22 Mumwebaze Mukama, mmwe mwenna emirimu gye, Mu bifo byonna by'afugiramu: Weebaze Mukama, ggwe emmeeme yange.


text:
Yobu Job
Chapter 19
1 Awo Yobu n'addamu n'ayogera nti
2 Mulituusa wa okweraliikiriza emmeeme yange, Ne mummeayamenya n'ebigambo?
3 Mwakanvumira emirundi kkumi: Temukwatiddwa nsonyi okunzitoowerera.
4 N'okukyama newakubadde nga nkyamye, Okukyama kwange kubeera nange mwene.
5 Okwegulumiza oba nga muneegulumiza eri nze, Ne mundeetako ekivume kyange:
6 Mutegeere nno nga Katonda ansudde mu nsonga yange, Era anzingizizza n'ekitimba kye.
7 Laba, njogerera waggulu olw'okujoogebwa, naye ne siwulirwa: Ndaagana nfune obuyambi, naye siraba antaasa.
8 Azibye ekkubo lyange n'okuyinza ne ssiyinza kuyitamu, Era atadde ekizikiza mu makubo gange.
9 Anziyeeko ekitiibwa kyange, Era aggye engule ku mutwe gwange.
10 Ammenyemenye enjuyi zonna, era ŋŋenze: N'essuubi lyange alisimbudde ng'omuti.
11 Era abuubuusizza obusungu bwe ku nze, Era ampita omu ku balabe be gy'ali.
12 Eggye lye litabaalira wamu, ne batuuma ekkubo lyabwe ku nze, Ne basiisira okuzingiza eweema yange.
13 Baganda bange abantadde wala, N'abo be mmanyi bafuukidde ddala nga be ssimanyi:
14 Ab'ekika kyange baweddewo, Ne mikwano gyange ennyo banneerabidde.
15 Abo ababeera mu nnyumba yange n'abazaana bange bampita mugenyi: Ndi munnaggwanga mu maaso gaabwe.
16 Mpita omuddu wange n'atanjitaba, Newakubadde nga mmwegayirira n'akamwa kange.
17 Omukka gwange mukazi wange tagumanyi, N'okwegayirira kwange abaana b'enda ya mmange tebakumanyi:
18 Era n'abaana abato bannyooma; Bwe nnyimuka banjogerako obubi.
19 Emikwano gyange bonna be nteesa nabo bantamiddwa: N'abo be nnayagalanga bakyuse okuba abalabe bange.
20 Eggumba lyange lyegatta n'eddiba lyange n'omubiri gwange, Era mponye n'eddiba ly'okumanayo gange.
21 Munsaasire, munsaasire, si mmwe mikwano gyange; Kubanga omukono gwa Katonda gunkomyeko.
22 Kiki ekibanjigganyisa nga Katonda, So n'omubiri gwange tegubamala?
23 Singa nno ebigambo byange biwandiikiddwa! Singa biwandiikiddwa mu kitabo!
24 Singa byoleddwa ku lwazi N'ekkalaamu ey'ekyuma n'ekisasi okumala emirembe gyonna!
25 Naye mmanyi nga Omununuzi wange aba mulamu, Era ku nkomerero ng'aliyimirira ku nsi:
26 Era eddiba ly'omubiri gwange bwe lirimala okuzikirizibwa bwe lityo, Naye mu mubiri gwange ndiraba Katonda:
27 Gwe ndiraba nze mwene, N'amaaso gange galimutunuulira so si mulala. Emmeeme yange emaliddwawo munda yange.
28 Bwe munaayogera nti Nga tunaamuyigganya so! Kubanga ekikolo ky'ekigambo kirabise mu nze;
29 Mutyenga ekitala: Kubanga obusungu buleeta okubonereza kw'ekitala. Mulyoke mumanye nga waliwo okusala omusango.


text:
Isaaya
Chapter 14
1 Kubanga Mukama alisaasira Yakobo, era, bw'alimala, n'alonda Isiraeri, n'abateeka mu nsi yaabwe bo: n'omugenyi alyegatta nabo, era balyetaba n'ennyumba ya Yakobo.
2 N'amawanga balibatwala, ne babaleeta mu kifo kyabwe: n'ennyumba ya Isiraeri baba nabo mu nsi ya Mukama okuba baddu n'abazaana: era baliwamba abo abaabawambanga; era balifuga abo abaabajooganga.
3 Awo olulituuka ku lunaku Mukama lw'alikuweerako okuwuunula mu nnaku zo ne mu kutegana kwo ne mu kuweereza okuzibu kwe wawalirizibwa okuweereza,
4 awo oligera olugero luno ku kabaka w’e Babulooni n'oyogera nti Omujoozi ng'aweddewo! ekibuga kya zaabu nga kiweddewo!
5 Mukama amenye omuggo ogw'ababi, omuggo ogw'obwakabaka ogw'abo abafuga;
6 ogwakubanga amawanga obusungu olutata, ogwafuganga amawanga n'ekiruyi, ne guyigganyanga ne gutaziyizibwa muntu yenna.
7 Ensi yonna ewummudde, era eradde: babaguka okuyimba.
8 Weewaawo, enfugo zikusanyukira, emivule egy'oku Lebanooni, nga gyogera nti Kasookedde ogalamizibwa, tekulinnyanga ku ffe atutema.
9 Amagombe wansi gagugumuka ku lulwo okukusisinkana ng'ojja: gagolokosa abafu ku lulwo, abakulu bonna ab'ensi; gayimusizza bakabaka bonna ab'amawanga okuva ku ntebe zaabwe.
10 Abo bonna baliddamu ne bakugamba nti Era naawe ofuuse munafu nga ffe? ofaanaanyizibwa nga ffe?
11 Ekitiibwa kyo kissibwa e magombe, n'eddoboozi ly'ennanga zo: envunyu zaaliiriddwa wansi wo, era envunyu zikubisseeko.
12 Ng'ogudde okuva mu ggulu, ggwe emmunyeeye ey'enkya, omwana w'enkya! ng'otemeddwa okutuuka ku ttaka, ggwe eyamegganga amawanga!
13 N'oyogera mu mutima gwo nti Ndirinnya mu ggulu, ndigulumiza entebe yange okusinga emmunyeeye za Katonda; era ndituula ku lusozi olw'ekibiina, ku njuyi ez'enkomerero ez'obukiika obwa kkono:
14 ndirinnya okusinga ebire we bikoma; ndifaanana oyo ali waggulu ennyo.
15 Naye olissibwa e magombe, ku njuyi ez'enkomerero ez'obunnya.
16 Abo abanaakulabanga banaakukeberanga, banaakulowoozanga, nga boogera nti Ye wuuno eyakankanyanga ensi, eyanyeenyanga obwakabaka:
17 eyazisanga ensi yonna, n'asuula ebibuga byamu; ataatanga basibe be okudda ewaabwe?
18 Bakabaka bonna ab'amawanga, bonna bwe benkana, beebakira mu kitiibwa, buli muntu mu nnyumba ye ye.
19 Naye ggwe osuulibwa okukuggya mu malaalo go ng'ettabi erikyayibwa, ng'oyambadde abattibwa, abafumitibwa n'ekitala, abakka mu mayinja ag'obunnya; ng'omulambo ogulinnyirirwa n'ebigere.
20 Toligattibwa nabo mu kuziikibwa, kubanga wazikiriza ensi yo, n'otta abantu bo; ezzadde ly'abo abakola obubi teriryogerwako ennaku zonna.
21 Mutegekere abaana be okuttibwa olw'obutali butuukirivu bwa bakitaabwe; baleme okugolokoka, ne balya ensi, ne bajjuza ensi yonna ebibuga.
22 Nange ndibagolokokerako, bw'ayogera Mukama ow'eggye, ne mpemmenta mu Babulooni erinnya n'abalifikkawo, n'omwana n'omuzzukulu, bw'ayogera Mukama.
23 Era ndikifuula obutaka bwa namunnungu, n'ebidiba eby'amazzi: era ndikyera n'olweyo olw'okuzikiriza, bw'ayogera Mukama ow'eggye.
24 Mukama ow'eggye alayidde, ng'ayogera nti Mazima nga bwe nnalowooza, bwe kirituukirira bwe kityo; era nga bwe nnateesa, bwe kirinywera bwe kityo;
25 ndimenyera Omwasuli mu nsi yange, era ndimulinnyira n'ebigere ku nsozi zange: kale ekikoligo kye kiribavaako, n'omugugu gwe guliva ku kibegabega kyabwe.
26 Okwo kwe kuteesa okwateesebwa ku nsi yonna: era ogwo gwe mukono ogwagololwa ku mawanga gonna.
27 Kubanga Mukama ow'eggye ye yateesa, era ani alikijjulula? n'omukono gwe gugoloddwa, era ani aliguzzaayo?
28 Mu mwaka kabaka Akkazi mwe yafiira ne wabaawo omugugu guno.
29 Tosanyuka, ggwe Bufirisuuti, ggwe wenna, kubanga omuggo gumenyese ogwakukuba: kubanga mu kikolo ky'omusota muliva essalambwa, n'ezzadde lyalyo liriba musota gwa muliro ogubuuka.
30 N'ababereberye ab'abaavu balirya, n'abatalina bintu baligalamira mirembe: era nditta ekikolo kyo n'enjala, n'ababo abalifikkawo balittibwa.
31 Wowoggana, ggwe wankaaki; kaaba, ggwe ekibuga; osaanuuse, ggwe Bufirisuuti, ggwe wenna; kubanga mu bukiika obwa kkono muvaamu omukka, so tewali eyeewala mu ntuuko ze ezaalagirwa.
32 Kale balyanukulwa batya ababaka ab'eggwanga? Nti Mukama yateekawo emisingi gya Sayuuni, ne mu ye ababonyaabonyezebwa ku bantu be mwe baliddukira.


text:
Ekitebyo 115: Ekibanja kya Ruhanga Ekisya omu Nsi
REEBA egyo miti miraingwa, ebimuri birungi hamwe n’enshozi ndaingwa. Aha tiharungi munonga? Reeba oku engabi erikuriira omu ngaro z’omwojo. Kandi reeba entare n’embaraasi ebyemereire kuriya omu bunyaatsi. Tokaakunzire kutuura omu nju eri omu mwanya nk’ogu?
Ruhanga nakwendeza kutuura omu kibanja kye omu nsi ebiro byona. Tarikukwendeza kugira obusaasi oburi omu bantu ebiro ebi. Oku n’okuraganisa kwa Baibuli ahari abo abarituura omu nsi ensya: ‘Ruhanga aryatuura nabo. Tiharibaho kufa bundi nari okurira nari obusaasi. Ebya ira biryaba bihweireho.’
Yesu naija kuhamya ngu empindahinduka egi ey’okutangaaza yaabaho. Noomanya ni ryari? Eego, ni yaaheza kwiha obubi bwona omu nsi hamwe n’abantu ababi. Ijuka, Yesu obu yaabaire ari omu nsi akatambira abantu endwara zoona eza buri muringo, kandi yaazoora n’abafu. Yesu akakora eki okworeka ebi arikora omu nsi yoona ku ariba Omugabe omu bukama bwa Ruhanga.
Teekateeka oku ekibanja kya Ruhanga kiriba nikishemeza! Yesu hamwe n’abo abu atooraine, baryaija kuba nibategyekyera omu iguru. Abategyeki aba baryareeberera buri omwe omu nsi kandi bareebe ngu baashemererwa. Reka tureebe eki tushe- mereire kukora okubaasa kuhamya ngu Ruhanga naija kutuha amagara agatahwaho omu kibanja kye ekisya.
Okushuuruurwa 21:3, 4; 5:9, 10; 14:1-3.
Ebibuuzo
- Ni mituurire ki ei Baibuli erikworeka ngu nitwija kushemerererwa omu Kibanja kya Ruhanga omu nsi?
- Baibuli neeraganisa ki abo abarituura omu Kibanja kya Ruhanga?
- Ni ryari obu Yesu arihamya ngu empindahinduka egi ey’omutaano yaabaho?
- Obu Yesu yaabaire ari omu nsi, n’ebiki ebi yaakozire okworeka ebi arikora nk’Omugabe w’Obukama bwa Ruhanga?
- N’enki eki Yesu n’abarikutegyeka nawe omu iguru barihamya ku baritandika kutegyeka ensi nibeema omu iguru?
Ebindi bibuuzo
- Shoma Okushuuruurwa 5:9, 10.
Ahabw’enki turikubaasa kugira obwesigye ngu abo abariba nibategyeka ensi omu Myaka Rukumi baryaba abagabe kandi abanyamurwa abaine esaasi n’embabazi? (Efe. 4:20-24; 1 Pet. 1:7; 3:8; 5:6-10)
- Shoma Okushuuruurwa 14:1-3.
Eky’okugira ngu eiziina rya Ishe n’ery’omwana gw’Entaama gahandiikirwe aha buso bwa 144,000 nikimanyisa ki? (1 Kor. 3:23; 2 Tim. 2:19; Kush. 3:12)


text:
Yobu Job
Chapter 12
1 Awo Yobu n'addamu n'ayogera nti
2 Mazima ddala mmwe muli bantu bennyini, Era amagezi galifiira wamu nammwe.
3 Naye nange nnina okutegeera so si mmwe mwekka; Mmwe temunsinga: Weewaawo, ani atamanyi ebiri ng'ebyo?
4 Ninga omuntu asekererwa eri munne, Omusajja eyakaabira Katonda n'amuddamu: Omusajja ow'ensonga era eyatuukirira asekererwa.
5 Mu kulowooza kw'oyo eyessa mulimu okunyooma akabi; Kweteekeddeteekedde abo abaseerera n'ekigere kyabwe.
6 Eweema ez'abanyazi ziraba omukisa, N'abo abanyiiza Katonda baba mirembe; Katonda aleeta ebintu bingi mu mukono gwabwe.
7 Naye nno buuza ensolo, zinaakuyigiriza; N'ennyonyi ez'omu bbanga, zinaakubuulira:
8 Oba yogera n'ettaka, linaakuyigiriza; N'ebyennyanja ebiri mu nnyanja binaakunnyonnyola.
9 Ani atamanyi mu ebyo byonna, Ng'omukono gwa Mukama gwe guleese ebyo?
10 Obulamu bwa buli kintu ekiramu buli mu mukono gw'oyo, N'omukka gw'abantu bonna.
11 Okutu tekukema bigambo, Era ng'amatama bwe galega ku mmere yaago?
12 Amagezi gaba n'abasajja abakadde, N'okutegeera kuba mu kuwangaala ennaku nnyingi.
13 Eri ye eriyo amagezi n'amaanyi; yalina okuteesa ebigambo n'okutegeera.
14 Laba, amenya so tekiyinzika kuzimbibwa nate; Aggalira omuntu so tewayinza kubaawo kuggulawo.
15 Laba, aziyiza amazzi ne gakala; Nate agasindika ne gavuunika ensi.
16 Eri ye eriyo amaanyi n'okukolera ddala; Alimbibwa n'alimba babe.
17 Atwala abateesa b'ebigambo nga banyagiddwa, N'abalamuzi abafuula abasirusiru.
18 Asumulula olujegere lwa bakabaka, Era asiba ekiwato kyabwe n'olukoba.
19 Atwala bakabona nga banyagiddwa, Era amegga ab'amaanyi.
20 Abeesigwa amalawo okwogera kwabwe, N'abakadde abaggyako okutegeera kwabwe.
21 Afuka okunyoomebwa ku balangira, Era asumulula olukoba olw'ab'amaanyi.
22 Ayolesa eby'obuziba ng'abiggya mu kizikiza, Era ayerula ekisiikirize eky'okufa.
23 Ayaza amawanga, era agazikiriza: Abunya amawanga mu nsi, era agakomyawo.
24 Abakulu b'abantu ab'omu nsi abaggyako omwoyo, Era abawabiza mu ddungu awatali kkubo.
25 Bawammantira mu kizikiza awatali musana, Era abatagassa ng'omutamiivu.


text:
Essuula 4
1 Naye njogera nti omusika ng'akyali muto tayawulwa na muddu n'akatono, newakubadde nga ye mukama wa byonna;
2 naye afugibwa abasigire n'abawanika okutuusa entuuko kitaawe ze yalagira edda.
3 Bwe tutyo naffe, bwe twabanga abato, twabanga baddu nga tufugibwa eby'olubereberye eby'omu nsi:
4 naye okutuukirira kw'ebiro bwe kwatuuka, Katonda n'atuma Omwana we eyazaalibwa omukazi, eyazaalibwa ng'afugibwa amateeka,
5 alyoke abanunule abaafugibwa amateeka, tulyoke tuweebwe okufuuka abaana.
6 Era kubanga muli baana, Katonda yatuma Omwoyo gw'Omwana we mu mitima gyaffe; ng'akaaba nti Aba, Kitaffe.
7 Bwe kityo naawe tokyali muddu, naye mwana; oba ng'oli mwana, era oli musika ku bwa Katonda.
8 Naye mu nnaku ziri bwe mutaamanyanga Katonda, mwabanga baddu ba bali abatali bakatonda mu buwangwa:
9 naye kaakano bwe mutegedde Katonda, oba ekisinga bwe mutegeddwa Katonda, mukyuka mutya ennyuma mu bigambo eby'olubereberye ebitalina maanyi ebinafu, ate bye mwagala okufugibwa omulundi ogw'okubiri?
10 Mukwata ennaku n'emyezi n'ebiro n'emyaka.
11 Mbakeŋŋentererwa okutegana kwange gye muli okuba okw'obwereere.
12 Mubeere nga nze, kubanga nange ndi nga mmwe, ab'oluganda mbeegayiridde. Temunnyonoonanga:
13 naye mumanyi ng'olw'obunafu bw'omubiri nnababuulira enjiri omulundi ogw'olubereberye:
14 era okukemebwa kwammwe okw'omu mubiri gwange temwakunyooma so temwakulondoola, naye mwanzikiriza nga malayika owa Katonda, nga Kristo Yesu.
15 Kale okwetenda kwammwe kuli luuyi wa? kubanga ndi mujulirwa wammwe nti, singa kyali kiyinzika, mwandiggyeemu amaaso gammwe ne mugawa nze.
16 Kale nfuuse mulabe wammwe nga mbabuulira amazima?
17 Beegonza gye muli naye si bulungi; naye kye baagala kwe kubaggalira ebweru, mmwe mulyoke mwegonzenga gye bali:
18 Naye kirungi abantu okwegonzanga mu bulungi ennaku zonna, naye si nze lwe mbeera nammwe lwokka.
19 Abaana bange abato, abannuma nate okutuusa Kristo lw'alibumbibwa mu mmwe,
20 era nnandyagadde okubeera nammwe kaakano, n'okuwaanyisa eddoboozi lyange, kubanga mbuusabuusa olw'ebigambo byammwe.
21 Mumbuulire mmwe abaagala okufugibwa amateeka, temuwulira mateeka?
22 Kubanga kyawandiikibwa nti Ibulayimu yalina abaana babiri, omu wa muzaana, omu wa wa ddembe.
23 Naye ow'omuzaana yazaalibwa lwa mubiri; naye ow'ow'eddembe lwa kusuubiza.
24 Ebyo bya lugero: kubanga abakazi abo ze ndagaano bbiri; emu eva ku lusozi Sinaayi, ezaala olw'obuddu, eyo ye Agali.
25 Agali oyo lwe lusozi Sinaayi, oluli mu Buwalabu, era yenkanankana ne Yerusaalemi ekya kaakano: kubanga muddu wamu n'abaana be.
26 Naye Yerusaalemi eky'omu ggulu kye ky'eddembe, ye nnyaffe.
27 Kubanga kyawandiikibwa nti Sanyuka, omugumba atazaala; Baguka okwogerera waggulu, atalumwa: Kubanga abaana b'oyo eyalekebwayo bangi okusinga ab'oyo alina omusajja:
28 Naye ffe, ab'oluganda, tuli baana ba kusuubiza nga Isaaka bwe yali.
29 Naye nga mu biro biri eyazaalibwa olw'omubiri nga bwe yayigganya eyazaalibwa olw'Omwoyo, bwe kityo ne kaakano.
30 Naye ebyawandiikibwa byogera bitya? nti Goba omuzaana n'omwana we: kubanga omwana w’omuzaana talisikira wamu n'omwana w'ow'eddembe.
31 Kale, ab'oluganda, ffe tetuli ba muzaana, naye ba wa ddembe.


text:
Isaaya
Chapter 40
1 Musanyuse, musanyuse abantu bange, bw'ayogera Katonda wammwe.
2 Mwogere eby'okusanyusa Yerusaalemi, mumukoowoole nti entalo ze zimalirizibbwa, ng'obutali butuukirivu bwe busonyiyiddwa; ng'aweereddwa mu mukono gwa Mukama emirundi ebiri olw'ebibi bye byonna.
3 Eddoboozi lyayogerera waggulu nti Mulongoose mu lukoola ekkubo lya Mukama, mugololere mu ddungu Katonda waffe oluguudo.
4 Buli kiwonvu kirigulumizibwa, na buli lusozi n'akasozi zirikkakkanyizibwa: n'obukyamu buligololwa, n'ebifo ebitali bisende biritereezebwa
5 n'ekitiibwa kya Mukama kiribikkulibwa, ne bonna abalina omubiri balikirabira wamu: kubanga akamwa ka Mukama ke kakyogedde.
6 Eddoboozi lyayogera nti Yogerera waggulu. Ne wabaawo eyayogera nti Naayogerera ki waggulu? Omubiri gwonna muddo, n'obulungi bwagwo bwonna buliŋŋanga ekimuli eky'omu nnimiro:
7 omuddo guwotoka, ekimuli kiyongobera; kubanga omukka gwa Mukama gugufuuwako: mazima abantu muddo:
8 Omuddo guwotoka, ekimuli kiyongobera: naye ekigambo kya Katonda waffe kinaanyweranga ennaku zonna.
9 Ggwe abuulira Sayuuni ebigambo ebirungi, weerinnyire ku lusozi oluwanvu; ggwe abuulira Yerusaalemi ebigambo ebirungi, yimusa eddoboozi lyo n'amaanyi; liyimuse, totya; gamba ebibuga bya Yuda nti Laba, Katonda wammwe!
10 Laba, Mukama Katonda alijja ng'ow'amaanyi, n'omukono gwe gulimufugira: laba empeera ye eri naye, n'okusasula kwe kuli mu maaso ge.
11 Aliriisa ekisibo kye ng'omusumba, alikuŋŋaanya abaana b'endiga mu mukono gwe, n'abasitula mu kifuba kye, aliyitiriza mpola ezo eziyonsa.
12 Ani eyali ageze amazzi mu kibatu kye, n'apima eggulu n'oluta, n'agatta enfuufu ey'oku nsi mu kigera, n'apima ensozi mu minzaani n'obusozi mu kipima?
13 Ani eyali aluŋŋamizza omwoyo gwa Mukama, oba eyamuweerera ebigambo n'amuyigiriza?
14 Ani gwe yali ateesezza naye ebigambo, era ani eyali amuyigirizza, n'amutegeeza mu kkubo ery'omusango, n'amunnyonnyola okumanya, n'amulaga ekkubo ery'okutegeera?
15 Laba, amawanga gali ng'ettondo eriri mu nsuwa, era babalibwa ng'effufugge eriri mu minzaani: laba, asitula ebizinga ng'ekintu ekitono ennyo.
16 Ne Lebanooni tamala kuba nku, so n'ensolo zaako tezimala kuba ekiweebwayo ekyokebwa.
17 Amawanga gonna gali nga si kintu mu maaso ge; gabalibwa gy'ali nga si kintu ddala era nga kirerya.
18 Kale ani gwe mulifaananya Katonda: oba kifaananyi ki kye mulimugererako?
19 Ekifaananyi ekyole omukozi akifumba, n'omuweesi wa zaabu akibikkako zaabu, n'akifumbira emikuufu egya ffeeza.
20 Ayinze obwavu n'okuyinza n'atayinza kirabo ekyenkana awo yeeroboza omuti ogutalivunda; yeenoonyeza omukozi omugezigezi okusimba ekifaananyi ekyole, ekitalijjulukuka.
21 Temunnamanya? temunnawulira? temubuulirwanga okuva ku lubereberye, temutegeeranga okuva ku kutondebwa kw'ensi?
22 Ye wuuyo atuula ku nsi enneekulungirivu, n'abagituulamu bali ng'amayanzi; atimba eggulu ng'eggigi, era alibamba ng'eweema ey'okutuulamu:
23 afuula abalangira obutaba kintu; afuula abalamuzi b'ensi okuba ebirerya.
24 Weewaawo, tebasimbibwanga weewaawo, tebasigibwanga; weewaawo, ekikolo kyabwe tekisimbanga mmizi mu ttaka; era abafuuwako ne bawotoka, n'embuyaga ez'akazimu ne zibatwalira ddala ng'ebisusunku.
25 Kale ani gwe mulinfaananya nze okumwenkana? bw'ayogera Omutukuvu.
26 Muyimuse amaaso gammwe waggulu mulabe eyatonda ebyo bw'ali, afulumya eggye lyabyo ng'omuwendo gwabwe bwe guli: byonna abituuma amannya; olw'obukulu bw'obuyinza bwe, era kubanga wa maanyi mu kuyinza, tewali na kimu ekibulako.
27 Ekikwogeza ki, ggwe Yakobo, n'ogamba, ggwe Isiraeri, nti Ekkubo lyange likwekeddwa Mukama, n'omusango gwange guyise ku Katonda wange?
28 Tonnamanya? tonnawulira? Katonda ataliggwaawo, Mukama, Omutonzi w'enkomerero z'ensi, tazirika so takoowa; amagezi ge teganoonyezeka.
29 Awa amaanyi abazirika; n'oyo atalina buyinza amwongerako amaanyi.
30 Abavubuka nabo balizirika balikoowa, n'abalenzi baligwira ddala:
31 naye abo abalindirira Mukama baliddamu obuggya amaanyi gaabwe; balitumbiira n'ebiwaawaatiro ng'empungu; balidduka mbiro ne batakoowa; balitambula ne batazirika.


text:
Olubereberye
Essuula 28
1 Isaaka n'ayita Yakobo, n'amusabira omukisa, n'amukuutira, n'amugamba nti Towasanga mukazi ku bawala ba Kanani.
2 Golokoka, ogende e Padanalaamu, eri ennyumba ya Bessweri kitaawe wa nnyoko; weewasize omukazi alivaayo ku bawala ba Labbaani mwannyina wa nnyoko.
3 Era Katonda Omuyinza w'ebintu byonna akwongerenga, ofuuke ekibiina ky'amawanga;
4 era akuwe omukisa gwa Ibulayimu, ggwe n'ezzadde lyo awamu naawe; osikire ensi gye watambuliramu, Katonda gye yawa Ibulayimu.
5 Isaaka n'asindika Yakobo: n'agenda e Padanalaamu eri Labbaani, omwana wa Bessweri Omusuuli, mwannyina Lebbeeka, nnyina wa Yakobo ne Esawu.
6 Era Esawu n'alaba nga Isaaka yasabira Yakobo omukisa n'amusindika okugenda e Padanalaamu, okwewasizaayo omukazi; era bwe yamusabira omukisa n'amukuutira ng'ayogera nti Towasanga mukazi ku bawala ba Kanani;
7 era nga Yakobo n'awulira kitaawe ne nnyina, era ng'agenze e Padanalaamu:
8 Esawu n'alaba ng'abawala ba Kanani tebaasanyusa Isaaka kitaawe;
9 Esawu n'agenda eri Isimaeri, n'awasa wamu n'abakazi be yalina Makalasi muwala wa Isimaeri omwana wa Ibulayimu, mwannyina Nebayoosi, okuba mukazi we.
10 Yakobo n'ava mu Beeruseba n'agenda eri Kalani.
11 N'atuuka mu kifo, n'asulawo n'akeesa obudde, kubanga enjuba yali egudde; n'atwala erimu ku mayinja ag'omu kifo, n'alyezizika wansi w'omutwe gwe, n'agalamira mu kifo ekyo okwebaka.
12 N'aloota ekirooto, era, laba, amadaala agaasimbibwa ku ttaka, n'entikko yaago ng'etuuse muggulu: era laba bamalayika ba Katonda nga balinnya era nga bakka ku go.
13 Era, laba, Mukama ng'ayimiridde waggulu waago, n'ayogera nti Nze Mukama, Katonda wa Ibulayimu jjajjaawo, era Katonda wa Isaaka: ensi gy'ogalamiddeko, ndigikuwa ggwe n'ezzadde lyo;
14 n'ezzadde lyo linaabanga ng'enfuufu ey'oku nsi, era olibuna ebugwanjuba, n'ebuvanjuba, n'obukiika obwa kkono, n'obwa ddyo: ne mu ggwe ne mu zzadde lyo ebika byonna eby'omu nsi mwe biriweerwa omukisa.
15 Era, laba, nze ndi wamu naawe, era naakukuumanga gy'onoogendanga yonna, era ndikukomyawo mu nsi eno; kubanga sirikuleka okutuusa lwe ndimala okukola bye nkugambyeko.
16 Yakobo n'azuukuka mu tulo, n'ayogera nti Mazima Mukama ali mu kifo kino; nange mbadde simanyi.
17 N'atya, n'ayogera nti Ekifo kino nga kya ntiisa (ekifo) kino ye nnyumba ya Katonda ddala mazima, era gwe mulyango gw'eggulu.
18 Yakobo n'agolokoka enkya mu makya, n'addira ejjinja lye yeezizise wansi w'omutwe gwe, n'alisimba okuba empagi, n'alifukako amafuta ku ntikko yaalyo.
19 N'atuuma ekifo ekyo erinnya lyakyo Beseri naye erinnya ly'ekibuga olubereberye lyali Luzi.
20 Yakobo ne yeeyama obweyamo, ng'ayogera nti Katonda bw'anaabanga awamu nange era bw'anankuumiranga mu kkubo lino lye ŋŋendamu, era bw'anampanga emmere ey'okulya, n'engoye ez'okwambala,
21 n'okudda ne nzira mu nnyumba ya kitange n'emirembe, Mukama n'alyoka abeera Katonda wange,
22 n'ejjinja lino, lye nsimbye okuba empagi, liriba ennyumba ya Katonda: era ku byonna by'onompanga siiremenga kukuwa ggwe ekitundu eky'ekkumi.


text: Evangel Youths Echoes Of Revival - Tusabe LyricsOkusaba kulimu ebibalaOkusaba kutuwanguzaKusumulula enjegere zonnaEsannyu nerilabikaTusabe, Tusabe, tusabe obutakoowaTumuyite akyuse ensi yaffeTusabe tulabe ebibalaModecai bw'eyewayo okusabaMukama yalokola ensiObubi bwonna bwebatekatekaMukama yalokolaTusabe, Tusabe, tusabe obutakoowaTumuyite akyuse ensi yaffeTusabe tulabe ebibalaEbiseera byonna nga bigenzeObubi nga bujjude ensiAbatukuvu tuyimirire tusabeMukama alokole ensiTusabe, Tusabe, tusabe obutakoowaTumuyite akyuse ensi yaffeTusabe tulabe ebibalaEkyiseera kaakano kyituseMugume tugende mumasoTemuwanika mujje tugendeEra tulabe essanyuTusabe, Tusabe, tusabe obutakoowaTumuyite akyuse ensi yaffeTusabe tulabe ebibala x2Tusabe, Tusabe, tusabe obutakoowaTumuyite akyuse ensi yaffeTusabe tulabe ebibala x2Tusabe, Tusabe, tusabe obutakoowaTumuyite akyuse ensi yaffeTusabe tulabe ebibala x2Tumuyite akyuse ensi yaffeTusabe tulabe ebibala x2Tumuyite akyuse ensi yaffeTusabe tulabe ebibala x2


text:
Olugero 15: Mukyala wa Lutti Yatunula Emabega
LUTTI n’ab’omu maka ge baabeeranga wamu ne Ibulayimu mu nsi y’e Kanani. Lumu Ibulayimu yagamba Lutti: ‘Ettaka lino terimala bisolo byaffe byonna. N’olwekyo nkusaba twawukane. Ggwe bw’onookwata ekkubo erimu nange nnaakwata eddala.’
Lutti yeekenneenya ettaka. Yalaba ekitundu ekimu eky’ensi ekirungi ekyalimu amazzi n’omuddo omungi ogw’ebisolo. Lino lyali Essaza lya Yoludaani. Bwe kityo, Lutti yasengula ab’omu maka ge n’ensolo ne bagenda. Mu nkomerero, bakkalira mu kibuga ky’e Sodomu.
Abantu b’omu Sodomu baali babi nnyo. Kino kyanakuwaza nnyo Lutti, kubanga yali musajja mulungi. Ne Katonda yali munakuwavu. Mu nkomerero, Katonda yatuma bamalayika babiri okulabula Lutti nti yali agenda okuzikiriza Sodomu n’ekibuga eky’omuliraano ekiyitibwa Ggomola olw’obubi bwabyo.
Bamalayika baagamba Lutti: ‘Yanguwa! Twala mukyala wo ne bawala bo ababiri muve wano!’ Naye Lutti n’ab’omu maka ge baalonzalonza, n’olwekyo eyo bamalayika ne babakwata ku mikono ne babafulumya ebweru w’ekibuga. Awo, omu ku bamalayika n’abagamba: ‘Mudduke muwonye obulamu bwammwe! Temutunula mabega. Muddukire mu nsozi muleme okuttibwa.’
Lutti ne bawala be baawuliriza ne badduka okuva mu Sodomu. Tebaayimiriramu n’akamu, wadde akaseera akatono, era tebaatunula mabega. Naye mukyala wa Lutti yajeema. Oluvannyuma lw’okuddukako akabanga katono okuva mu Sodomu, yayimirira n’atunula emabega. Awo mukyala wa Lutti n’afuuka empagi y’omunnyo. Osobola okumulaba mu kifaananyi?
Tusobola okufuna eky’okuyiga ekirungi okuva mu kino. Kitulaga nti Katonda awonya abo abamugondera, naye abo abatamugondera bajja kufiirwa obulamu bwabwe.
Olubereberye 13:5-13; 18:20-33 19:1-29; Lukka 17:28-32; 2 Peetero 2:6-8.
Ebibuuzo
- Lwaki Ibulayimu ne Lutti baayawukana?
- Lwaki Lutti yalondawo okubeera mu Sodomu?
- Abantu b’omu Sodomu baali beeyisa batya?
- Kulabula ki bamalayika ababiri kwe baawa Lutti?
- Lwaki mukyala wa Lutti yafuuka empagi y’omunnyo?
- Kiki kye tuyigira ku mukyala wa Lutti?
Ebibuuzo ebyongerezeddwako
- Soma Olubereberye 13:5-13.
Ku bikwata ku kugonjoola ebizibu, kiki kye tuyigira ku Ibulayimu? (Lub. 13:8, 9; Bar. 12:10; Baf. 2:3, 4)
- Soma Olubereberye 18:20-33.
Engeri Yakuwa gye yakolaganamu ne Ibulayimu etukakasa etya nti Yakuwa ne Yesu bajja kusala emisango mu butuukirivu? (Lub. 18:25, 26; Mat. 25:31-33)
- Soma Olubereberye 19:1-29.
Ennyiriri zino ziraga zitya engeri Yakuwa gy’atunuuliramu okulya ebisiyaga? (Lub. 19:5, 13; Leev. 20:13)
Engeri Lutti ne Ibulayimu gye beeyisaamu nga Yakuwa abawadde obulagirizi eyawukana etya, era kino kituyigiriza ki? (Lub. 19:15, 16, 19, 20; 22:3)
- Soma Lukka 17:28-32.
Mukyala wa Lutti yalina ndowooza ki ku by’obugagga, era kino tukiyigirako ki? (Luk. 12:15; 17:31, 32; Mat. 6:19-21, 25)
- Soma 2 Peetero 2:6-8.
Okufaananako Lutti, twandibadde na ndowooza ki eri ensi etwetoolodde etetya Katonda? (Ez. 9:4; 1 Yok. 2:15-17)


text:
Ezekyeri
Chapter 3
1 Awo n'aŋŋamba nti Omwana w'omuntu, lya ekyo ky'osanga; lya omuzingo guno, ogende ogambe ennyumba ya Isiraeri.
2 Awo ne njasama akamwa kange n'andiisa omuzingo.
3 N'aŋŋamba nti omwana w'omuntu, liisa olubuto wo, ojjuze ebyenda byo omuzingo guno gwe nkuwa. Kale ne ngulya, ne guba mu kamwa kange ng'omubisi gw'enjuki okuwoomerera.
4 Awo n'aŋŋamba nti Omwana w'omuntu, genda otuuke eri ennyunba ya Isiraeri, oyogere nabo ebigambo byange.
5 Kubanga totumiddwa eri eggwanga ery'enjogera gy'otomanyi era ab'olulimi oluzibu, wabula eri ennyumba ya Isiraeri;
6 si eri amawanga amangi ab'enjogera gy'otomanyi era ab'olulimi oluzibu, b'otoyinza kutegeera bigambo byabwe. Mazima singa nkubatumidde bo, bandikuwulidde.
7 Naye ennyumba ya Isiraeri tebalikuwulira; kubanga tebalimpulira nze: kubanga ennyumba yonna eya Isiraeri ba kyenyi kikalubo era ba mutima mukakanyavu.
8 Laba, nkalubizza amaaso go awali amaaso gaabwe, n'ekyenyi kyo nkikalubizza awali ekyenyi kyabwe.
9 Nfudde ekyenyi kyo ng'alimasi okukaluba okusinga ejjinja ery'embaalebaale: obatyanga, so tokeŋŋentererwanga olw'amaaso gaabwe, newakubadde nga nnyumba njeemu.
10 Era nate n’aŋŋamba nti Omwana w'omuntu, ebigambo byange byonna bye ndikubuulira, bikkirize mu mutima gwo, owulire n'amatu go.
11 Era genda otuuke eri abo ab'obusibe, eri abaana ab'abantu bo, oyogere nabo obabuulire nti Bw'ati bw'ayogera Mukama Katonda, oba nga banaawulira, oba nga banaalekayo.
12 Awo omwoyo ne gunsitula, ne mpulira ennyuma wange eddoboozi ery'okuwulukuka okunene nga lyogera nti Ekitiibwa kya Mukama kyebazibwe okuva mu kifo kye.
13 Awo ne mpulira okuwuuma kw'ebiwaawaatiro by'ebiramu nga bikomaganako, n'okuwuuma kwa bannamuziga ku mabbali gaabyo, okuwuuma okuwulukuka okunene.
14 Awo omwoyo ne gunsitula ne guntwala: ne ŋŋenda nga ndiko obuyinike n'omwoyo gwange nga gubugumye, omukono gw'a Mukama ne guba gw'amaanyi ku nze.
15 Awo ne ndyoka njija eri ab'obusibe e Terabibu, abaabeera ku mugga Kebali, ne mu kifo mwe baabeera; ne ntuula awo mu bo nga nsamaaliridde ne mmala ennaku musanvu.
16 Awo olwatuuka ennaku musanvu bwe zaayitawo, ekigambo kya Mukama ne kinjijira nga kyogera nti
17 Omwana w'omuntu nkufudde omukuumi eri ennyumba ya Isiraeri: kale wulira ekigambo eky’omu kamwa kange, obawe okulaba okuva gye ndi.
18 Bwe ŋŋamba omubi nti Tolirema kufa; naawe n'otomulabula so toyogera okulabula omubi okuva mu kkubo lye ebbi okuwonya obulamu bwe: omubi oyo alifiira mu butali butuukirivu bwe; naye omusaayi gwe ndiguvunaana mu mukono gwo.
19 Era naye bw'olabula omubi, n’atakyuka okuleka obubi bwe newakubadde okuva mu kkubo lye ebbi, alifiira mu butali butuukirivu bwe; naye ggwe ng'owonyezza emmeeme yo.
20 Nate omuntu omutuukirivu bw'akyuka okuleka obutuukirivu bwe, n'akola obutali butuukirivu, nange ne nteeka enkonge mu maaso ge, alifa: kubanga tomulabudde, alifiira mu kibi kye, n'ebikolwa bye ebituukirivu bye yakola tebirijjukirwa; naye omusaayi gwe ndiguvunaana mu mukono gwo.
21 Era naye bw'olabula omuntu omutuukirivu, omutuukirivu aleme okukola ekibi n'atakola kibi, mazima aliba mulamu, kubanga alabuse; naawe ng'owonyezza emeeme yo.
22 Awo omukono gw'a Mukama ne guba ku nze eyo; n'aŋŋamba nti Golokoka ofulume ogende mu lusenyi, nange ndyogerera naawe eyo.
23 Awo ne ngolokoka ne nfuluma ne ŋŋenda mu lusenyi kale, laba, ekitiibwa kya Mukama nga kiyimiridde eyo, ng'ekitiibwa bwe kyali kye nnalaba ku lubalama lw'omugga Kebali ne nvuunama amaaso gange.
24 Awo omwoyo ne guyingira mu nze ne gunnyimiriza ku bigere byange, n'ayogera nange n'aŋŋamba nti Genda weggalire mu nnyumba yo.
25 Naye ggwe, omwana w'omuntu, laba, balikussaako enjegere, ne bazikusibisa, so tolifuluma mu bo:
26 era ndyegassa olulimi lwo n'ekibuno kyo, obeere kasiru era oleme okubeera gye bali anenya: kubanga nnyumba njeemu.
27 Naye bwe njogera naawe, ndyasamya akamwa ko, naawe olibagamba nti Bw'ati bw'ayogera Mukama Katonda nti Awulira awulire; n'oyo alekayo alekeyo; kubanga nnyumba njeemu.


text:
Essuula 3
1 Nange, ab'oluganda, ssaayinza kwogera nammwe ng'ab'omwoyo, naye ng'ab'omubiri, ng'abaana abawere mu Kristo.
2 Nnabanywesa mata, so si mmere; kubanga mwali temunnagiyinza: naye era ne kaakano temunnagiyinza;
3 kubanga mukyali ba mubiri: kubanga mu mmwe nga bwe mukyalimu obuggya n'okuyomba, temuli ba mubiri, era temutambula ng'abantu obuntu?
4 Kubanga omuntu bw'ayogera nti Nze ndi wa Pawulo; n'omulala nti Nze ndi wa Apolo; nga temuli bantu buntu?
5 Kale Apolo kye ki? ne Pawulo kye ki? Baweereza buweereza ababakkirizisa; era buli muntu nga Mukama waffe bwe yamuwa.
6 Nze nnasiga, Apolo n'afukirira; naye Katonda ye yakuza.
7 Kale bwe kityo asiga si kintu, newakubadde afukirira; wabula Katonda akuza.
8 Naye asiga n'afukirira bali bumu: naye buli muntu aliweebwa empeera ye ye ng'omulimu gwe ye bwe guliba.
9 Kubanga Katonda tuli bakozi banne: muli nnimiro ya Katonda, muli nnyumba ya Katonda.
10 Ng'ekisa kya Katonda bwe kiri kye nnaweebwa, ng'omukoza w'abazimbi ow'amagezi n'asima omusingi; n'omulala n'azimbako. Naye buli muntu yeekuumenga bw'azimbako.
11 Kubanga tewali muntu ayinza kusima musingi mulala wabula ogwo ogwasimibwa, ye Yesu Kristo.
12 Naye omuntu yenna bw'azimbanga ku musingi ogwo zaabu, ffeeza, amayinja ag'omuwendo omungi, emiti, essubi, ebisasiro;
13 omulimu ogwa buli muntu gulirabisibwa: kubanga olunaku luli luligwolesa, kubanga gulibikkulirwa mu muliro; n'omuliro gwennyini gulikema omulimu ogwa buli muntu bwe gufaanana.
14 Omulimu ogwa buli muntu gwe yazimbako bwe gulibeerawo, aliweebwa empeera.
15 Omulimu ogwa buli muntu bwe gulyokebwa, alifiirwa; naye ye yennyini alirokoka; naye bw'ati, kuyita mu muliro.
16 Temumaayi nga muli yeekaalu ya Katonda, era nga Omwoyo gwa Katonda abeera mu mmwe?
17 Omuntu yenna bw'azikirizanga yeekaalu ya Katonda, Katonda alimuzikiriza oyo; kubanga yeekaalu ya Katonda ntukuvu: ye mmwe:
18 Omuntu yenna teyeerimbanga; Omuntu yenna bwe yeerowoozanga okuba omugezi mu mmwe mu mirembe gino, afuukenga musirusiru, alyoke afuuke omugezi.
19 Kubanga amagezi ag'omu nsi muno bwe busirusiru eri Katonda. Kubanga kyawandiikibwa ati Akwasa abagezi enkwe zaabwe:
20 era nate nti Mukama ategeera empaka ez'abagezi nga teziriimu.
21 Omuntu yenna kyavanga alema okwenyumiriza mu bantu. Kubanga byonna byammwe;
22 oba Pawulo, oba Apolo, oba Keefa, oba ensi, oba obulamu, oba okufa, oba ebiriwo, oba ebigenda okubaawo; byonna byammwe;
23 nammwe muli ba Kristo; ne Kristo wa Katonda.


text:
Essuula 2
1 Baganda bange, temubanga na kukkiriza kwa Mukama waffe Yesu Kristo ate ne muba n'okusosolanga mu bantu.
2 Kubanga bw'ayingira mu kkuŋŋaaniro lyammwe omuntu alina empeta eya zaabu ayambadde eby'obuyonjo, era n'omwavu ayambadde enziina n'ayingira,
3 nammwe ne mwaniriza ayambadde ebyambalo eby'obuyonjo, ne mwogera nti Ggwe tuula wano awalungi era ne mugamba omwavu nti Ggwe yimirira eri, oba tuula wansi awali akatebe k'ebigere byange;
4 nga temwawukanye mu mmwe mwekka, ne mufuuka abasazi b'ensonga ab'ebirowoozo ebibi?
5 Muwulire, baganda bange abaagalwa; Katonda teyalonda abalina obwavu bw'omu nsi okubeeranga n'obugagga obw'okukkiriza, n'okusikira obwakabaka bwe yasuubiza abamwagala?
6 Naye mmwe mwanyooma omwavu. Abagagga si be babajooga ne babawalula bennyini awasalirwa emisango?
7 Singa bavuma erinnya eddungi lye muyitibwa?
8 Naye bwe muba mutuukiriza etteeka lino eriri nga kabaka w'amateeka, nga bwe kyawandiikibwa nti Oyagalanga muntu munno nga bwe weeyagala wekka, mukola bulungi.
9 Naye bwe munaasosolanga mu bantu, nga mukoze kibi, ne musingibwa amateeka ng’abonoonyi
10 Kubanga omuntu yenna bw'aba akwata amateeka gonna, naye n'asobya mu limu, ng'azzizza omusango gwa gonna.
11 Kubanga oyo eyayogera nti Toyendanga, ate yayogera nti Tottanga. Kale bw'otoyenda naye n'otta, ng'ofuuse mwonoonyi w'amateeka.
12 Mwogerenga era mukolenga bwe mutyo ng'abagenda okusalirwa omusango n'amateeka ag'eddembe.
13 Kubanga omusango tegubaako kusaasirwa eri atasaasira: okusaasira kujaguliza ku musango.
14 Kigasa kitya, baganda bange, omuntu bw'ayogera ng'alina okukkiriza, naye n'ataba na bikolwa? Okukkiriza okwo kuyinza okumulokola?
15 Bwe wabaawo ow'oluganda omusajja oba mukazi nga bali bwereere, ng'emmere eya buli lunaku tebamala,
16 era omu ku mmwe bw'abagamba nti Mugende n'emirembe mubugume, mukkute, naye ne mutabawa omubiri bye gwetaaga; kigasa kitya?
17 Era n'okukkiriza bwe kutyo, bwe kutabaako bikolwa, kwokka nga kufudde.
18 Naye omuntu alyogera nti Ggwe olina okukkiriza, nange nnina ebikolwa: ndaga okukkiriza kwo awatali bikolwa byo, nange olw'ebikolwa byange ndikulaga okukkiriza kwange.
19 Okkiriza nga Katonda ali omu; okola bulungi: era ne bassetaani bakkiriza, ne bakankana.
20 Naye oyagala okutegeera, ggwe omuntu ataliimu, ng'okukkiriza awatali bikolwa tekuliiko kye kugasa?
21 Ibulayimu jjajjaffe teyaweebwa butuukirivu lwa bikolwa, kubanga yawaayo Isaaka omwana we ku kyoto?
22 Olaba ng'okukkiriza kwakolera wamu n'ebikolwa bye, era okukkiriza kwe kwatuukirizibwa olw’ebikolwa bye:
23 ekyawandiikibwa ne kituukirira ekyogera nti Ibulayimu n'akkiriza Katonda, ne kumubalirwa okuba obutuukirivu; n'ayitibwa mukwano gwa Katonda.
24 Mulaba ng'omuntu aweebwa butuukirivu lwa bikolwa, so si lwa kukkiriza kwokka.
25 Era ne Lakabu omwenzi bw'atyo teyaweebwa butuukirivu lwa bikolwa, kubanga yasembeza ababaka, n'abayisa mu kubo eddala?
26 Kuba ng'omubiri awatali mwoyo bwe guba nga gufude, era n'okukkiriza bwe kutyo awatali bikolwa nga kufudde.


text:
Essuula 3
1 Kale oba nga mwazuukirira wamu ne Kristo, munoonyenga ebiri waggulu, Kristo gy'ali ng'atudde ku mukono ogwa ddyo ogwa Katonda.
2 Mulowoozenga ebiri waggulu, so si ebiri ku nsi.
3 Kubanga mwafa, n'obulamu bwammwe bukwekeddwa wamu ne Kristo mu Katonda.
4 Kristo, obulamu bwaffe, bw'alirabisibwa, era nammwe ne mulyoka mulabisibwa wamu naye mu kitiibwa.
5 Kale mufiise ebitundu byammwe ebiri ku nsi; obwenzi, obugwagwa, okwegomba okw'ensonyi, omululu omubi, n'okuyaayaana, kwe kusinza ebifaananyi;
6 olw'ebyo obusungu bwa Katonda bujja ku baana abatawulira;
7 era nammwe mu ebyo mwe mwatambuliranga edda, bwe mwali abalamu mu byo.
8 Naye kaakano era nammwe muggyeewo byonna, obusungu, ekiruyi, ettima, okuvuma, okunyumya eby'ensonyi mu kamwa kammwe:
9 temulimbagananga mwekka na mwekka; kubanga mwamweyambulako omuntu ow'edda wamu n'ebikolwa bye,
10 ne mwambala omuntu omuggya, afuulibwa omuggya olw'okutegeera mu kifaananyi ky'oyo eyamutonda:
11 awo tewayinza kubeerawo Muyonaani n'Omuyudaaya, okukomolwa n'obutakomolwa, munnaggwanga, Omusukusi, omuddu, ow'eddembe: naye Kristo bye bintu byonna ne mu byonna.
12 Kale mwambalenga ng'abalonde ba Katonda, abatukuvu era abaagalwa, omwoyo ogw'ekisa, obulungi, okwewombeeka, obuteefu, okugumiikiriza;
13 nga muzibiikirizagananga, era nga musonyiwagananga mwekka na mwekka, omuntu yenna bw'abeeranga n'ensonga ku muntu munne; era nga Mukama waffe bwe yabasonyiwa mmwe, era nammwe bwe mutyo:
14 ku ebyo byonna era mwambale okwagalana, kye kintu ekinyweza okutuukirira.
15 Era emirembe gya Katonda giramulenga mu mitima gyammwe, era gye mwayitirwa mu mubiri ogumu; era mubeerenga n'okwebaza.
16 Ekigambo kya Kristo kibeerenga mu mmwe n'obugagga mu magezi gonna; nga muyigirizagananga era nga mulabulagananga mwekka na mwekka mu zabbuli n'ennyimba n'ebiyiiye eby'Omwoyo, nga muyimbira Katonda mu kisa mu mitima gyammwe.
17 Era buli kye munaakolanga, mu kigambo oba mu kikolwa, mukolerenga byonna mu linnya lya Mukama waffe Yesu, nga mwebaza Katonda Kitaffe ku bubwe.
18 Abakazi, muwulirenga babbammwe, nga bwe kiri ekirungi mu Mukama waffe.
19 Abasajja, mwagalenga bakazi bammwe, so temubakwatirwanga bukambwe.
20 Abaana abato, muwulirenga bakadde bammwe mu byonna, kubanga ekyo kye kisiimibwa mu Mukama waffe.
21 Bakitaabwe, temunyiizanga baana bammwe, balemenga okuddirira omwoyo.
22 Abaddu, muwulirenga bakama bammwe ab'omu mubiri mu byonna, si mu kuweereza okw'okungulu ng'abasiimibwa abantu, wabula mu mutima ogutalina bukuusa, nga mutya Mukama waffe:
23 buli kye munaakolanga mukolenga n'omwoyo, nga ku bwa Mukama waffe so si ku bwa bantu;
24 nga mumanyi nga mulisasulibwa Mukama waffe empeera ey'obusika: muli baddu ba Mukama waffe Kristo.
25 Kubanga ayonoona aliweebwa nate nga bwe yayonoona: so siwali kusosola mu bantu.


text:
Yoswa
Chapter 1
1 Awo olwatuuka Musa omuweereza wa Mukama bwe yamala okufa, Mukama n’agamba Yoswa, omwana wa Nuni, omuweereza wa Musa, ng'ayogera nti
2 Musa, omuweereza wange, afudde; kale kaakano golokoka, osomoke omugga guno Yoludaani, ggwe, n'abantu bano bonna, muyingire mu nsi gye mbawa bo, abaana ba Isiraeri.
3 Buli kifo kye mulirinnyamu ekigere kyammwe, nkibawadde mmwe, nga bwe nnagamba Musa.
4 Okuva mu ddungu n'olusozi luno Lebanooni, okutuuka ku mugga omunene, gwe mugga Fulaati, ensi yonna ey'Abakiiti, era n'okutuuka ku nnyanja ennene ku luuyi olw'ebugwanjuba, we waliba ensalo yammwe.
5 Tewalibeera muntu yenna aliyinza okuyimirira mu maaso go ennaku zonna ez'obulamu bwo: nga bwe nnabeeranga ne Musa, bwe ntyo bwe nnaabeeranga naawe; siikwabulirenga so siikulekenga.
6 Ddamu amaanyi guma omwoyo: kubanga ggwe olibasikiza abantu bano ensi eno gye nnalayirira bajja baabwe okugibawa.
7 Naye mala okuddamu amaanyi n'okuguma ennyo omwoyo, okwekuumanga okukola ng'amateeka gonna bwe gali, Musa, omuweereza wange ge yakulagira: tokyamanga okugaleka ku mukono ogwa ddyo newakubadde ogwa kkono, olyoke oweebwenga omukisa buli gy'onoogendanga yonna.
8 Ekitabo kino eky'amateeka tekiivenga mu kamwa ko, naye onookirowoozangamu emisana n'ekiro, olyoke weekuumenga okukola nga byonna bwe biri ebiwandiikiddwamu: kubanga bw'onooterezanga bw'otyo ekkubo lyo, era bw'onooweebwanga omukisa bw'otyo.
9 Si nze nkulagidde? Ddamu amaanyi, guma omwoyo; totyanga, so teweekanganga kubanga Mukama Katonda wo ali naawe buli gy'onoogendanga yonna.
10 Yoswa n'alyoka alagira abaami b'abantu, ng'ayogera nti
11 Muyite wakati mu lusiisira, mulagire abantu, nga mwogera nti Mweteekereteekere emmere; kubanga ennaku essatu nga tezinnayita mugenda, okusomoka omugga guno Yoludaani, okuyingira okulya ensi, Mukama Katonda wammwe gy'abawa okugirya.
12 Era Abalewubeeni, n'Abagaadi, n'ekitundu eky'ekika kya Manase Yoswa n'abagamba, ng'ayogera nti
13 Mujjukire ekigambo Musa omuweereza wa Mukama kye yabalagira, ng'ayogera nti Mukama Katonda wammwe abawa ekiwummulo, era alibawa ensi eno.
14 Bakazi bammwe, n'abaana bammwe abato, n'ebisibo byammwe, balituula mu nsi Musa gye yabawa emitala wa Yoludaani; naye mmwe mulisomoka mu maaso ga baganda bammwe nga mulina eby'okulwanyisa, abazira mwenna ab'amaanyi, mulibabeera;
15 okutuusa Mukama lw'alimala okubawa baganda bammwe ekiwummulo, nga bw'awadde mmwe, era nabo lwe balimala okulya ensi Mukama Katonda wammwe gy'abawa bo: ne mulyoka muddayo mu nsi gye mwalya, mugirye, Musa omuweereza wa Mukama gye yabawa emitala wa Yoludaani ku luuyi olw'ebuvanjuba.
16 Ne bamuddamu Yoswa, nga boogera nti Byonna by'otulagidde tulibikola, era buli gy'onootutumanga tunaagendanga.
17 Nga bwe twawuliranga Musa mu bigambo byonna, naawe tunaakuwuliranga bwe tutyo: kyokka Mukama Katonda wo abe naawe, nga bwe yali ne Musa.
18 Buli muntu yenna anaajeemeranga ekiragiro kyo, era ataawulirenga bigambo byo mu byonna by'onoomulagiranga, anattibwanga: naye ddamu amaanyi, guma omwoyo.


text:
Ekitundu 2: Amataba Okutuuka ku Kununulibwa Okuva e Misiri
Abantu munaana bokka be baawonawo ku Mataba, naye oluvannyuma lw’ekiseera omuwendo gwabwe gweyongera ne bafuuka nkumi na nkumi. Nga wayiseewo emyaka 352 oluvannyuma lw’Amataba, Ibulayimu yazaalibwa. Tulaba engeri Katonda gye yakuumamu ekisuubizo kye ng’awa Ibulayimu omwana ow’obulenzi ayitibwa Isaaka. Ate oluvannyuma, ku batabani ba Isaaka ababiri, Yakobo ye yalondebwa Katonda.
Yakobo yalina amaka amanene agaalimu abaana ab’obulenzi 12 era n’abaana ab’obuwala. Batabani ba Yakobo 10 baakyawa muganda waabwe omuto Yusufu era ne bamutunda mu buddu e Misiri. Oluvannyuma, Yusufu yafuuka omukungu owa waggulu mu Misiri. Enjala ey’amaanyi bwe yagwa, Yusufu yagezesa baganda be alabe oba ng’emitima gyabwe gyali gikyuse. Oluvannyuma, ab’omu maka ga Yakobo bonna, Abaisiraeri, baasengukira e Misiri. Kino kyabaawo nga wayiseewo emyaka 290 oluvannyuma lwa Ibulayimu okuzaalibwa.
Emyaka 215 egyaddako Abaisiraeri baagimala mu Misiri. Oluvannyuma lwa Yusufu okufa, baafuuka baddu eyo. Nga wayiseewo ekiseera, Musa yazaalibwa, era Katonda yamukozesa okununula Abaisiraeri okuva e Misiri. Gyonna awamu, emyaka 857 egy’ebyafaayo gye gyogerwako mu Kitundu EKY’OKUBIRI.


text:
Bya Ahmed Mukiibi
AFANDE Joram Mwesigye, abadde DPC wa Poliisi ya Kampalamukadde ayolekedde okusibwa emyaka etaano singa omusango gw'okutulugunya bannamawulire ogwamugguddwaako mu kkooti y'oku Buganda Road gumukka mu vvi.
Mwesigye yabadde ng'akwatiddwa ekitambo ku mutwe olw'engeri gye yafubutudde n'okukubaakuba bannamawulire ekyatuusizza bakama be okumunaabira mu maaso.
Mukama we, Gen. Kale Kayihura yamuyimirizza ku mulimu n'alagira akwatibwe olw'ettima n'effujjo lye yayolesezza ku bannamawulire omuli Andrew Lwanga owa WBS gwe yasinsimudde waaya y'amazannyalaze ku mutwe kumpi kwagala kumutta!
Mwesigye yakwatiddwa nga January 13, 2015 ne bamuggalira e Kireka ku kitebe kya Special Investigations Unit (SIU) okumala ennaku ssatu oluvannyuma n'asimbibwa mu kkooti ku Buganda Road n'avunaanibwa.
Emisango egy'okukuba n'okutulugunya Bannamawulire egyagguddwa ku DPC Mwesigye gisimbuliziddwa mu tteeka erya 'Prohibition and Prevention of Torture Act 2012 era singa ginaamukka mu vvi, ajja kusibwa emyaka etaano oba okuwa engassi enzito.
Naye ggwe nange tuyinza okuba nga tutimbibwa bbula! Kizuuse nga kumpi abappoliisi bonna abakwatibwa nga bakoze obuvuyo, bwe batabakuza, babakyusa bukyusa ne babongera n’amayinja olwo ne babatwala awalala okusigala nga banola ebokolobero!
Gen. Kayihura oluusi yeefuula agenda okukola okubuuliriza kyokka gye biggweera ng'abampembe beekunnumbidde ng'embuzi eyasizza entamu!
DPC Joram Mweigye ( akutte kibooko era ali ku kkono) yakuba munnamawulire.
EBIKOLOBERO BYA POLIISI KU BANTU
Nga April 22, 2011 mu biseera by’okwekalakaasa okwa Walk2 Work, abaserikale ba Poliisi mu Nyendo baasindirira amasasi mu beekalakaasi ne batta omwana ow’emyaka ebiri Juliana Namwanga!.
Gen. Kayihura kye yakola, kwe kukyusa Afande Fred Ssekiwere eyali RPC n’amutwala mu kitongole ky’ebikwekweto bya Poliisi, ekifo kye n’akissaamu Simon Wafana gwe yaggya e Mbarara gye yali nga DPC.
Omuserikale agambibwa okutta omwana naye yakyusibwa n’atwalibwa mu kitundu ekirala era ebyo awo we byakoma!
Mu biseera bye bimu eby’okwekalakaasa, abaserikale b’e Kajjansi ku lw’e Ntebe baakuba omukazi owoolubuto olw’emyezi omusanvu, Brenda Nalwendo amasasi ne bamuyiwa ebyenda n’akomayo era singa Katonda teyazza bibye, mukazi wattu yali afiiridde bwemage! Ekyewunyisa tewali muserikale wa Poliisi yakwatibwa, abaserikale abaali basse omukazi ono na kati mwebali mu Poliisi!
Nga 29 April 2011, omuserikale wa Poliisi Gilbert Arinaitwe Bwana katono atte Dr. Kizza Besigye emisana ttuku ng’ensi eraba, bwe yakwata ennyondo ne pisito n’ayasaayasa endabirwamu z’emmotoka ye n’alyoka amufuuyira kaamulari ne ttiyaggaasi butereevu mu mmunye!
Andrew Lwanga owa WBS (wakati) baamutwala mu ddwaaliro nga biwalattaka oluvannyuma lw’owapoliisi okumukuba ennyo.
Ng’amaze okumufuuyira kaamulali, Arinaitwe eyali mu ngoye eza bulijjo, yasika Besigye ebitogi n’amukasuka ng’ekitereke ku kabangali ya Poliisi ne bamutwaka nga tamanyi biri ku nsi.
Kyatereegekeka oluvannyuma nti omuvubuka eyali akoze effujjo ku Besigye ye , Gilbert Arinaitwe, ofiisa wa Poliisi ali ku ddaala lya ASP nga mu kiseera ekyo yali akola mu RRU e Kireka.
Ng’oggyeeko okubeera ofiisa wa Poliisi, Arinaitwe musajja Mukukole era y’akulira ebyokwerinda mu kkanisa y’Omusumba Robert Kayanja eya Miracle Centre e Lubaga!
Mu November wa 2014, omuwaabi w’emisango gya Gavumenti yasalawo nti Arinaitwe talina musango kubanga fayiro ya Poliisi gye yakola mu kunoonyereza yali tematiza kwongera musango mu maaso, bwatyo Arinaitwe kati ayiinaayina!
Kigambibwa nti Gen. Kayihuya yamusindika mu ttendekero lya Poliisi erya Kabalye e Masindi n’ayogera okutendekebwa era yamaliriza dda n’adda mu Kampala!
Eyatta abayizi e Makerere ali mu Kampala ameketa nsimbi
Mu November wa 2013, Afande James Ruhweza yaduumira abaserikale ba Poliisi abaakuba munnamateeka Abdulla Kiwanuka ne bamuyulizayuliza engoye ku KCCA bwe yali atutte ekiragiro kya kkooti ekiyimiriza Minisita wa Kampala Frank Tumwebaze okukubiriza olukiiko lwa bakansala olwaggyamu Loodi Meeya Erias Lukwago obwesige.
Abapoliisi y’e Hoima abatta abantu babiri mu 2010.
Ruhweza nga ye RPC wa Kampala South,(atwala Poliisi ya CPS, Ntebe, Kajjansi ne Kabalagala), taggulwangako musango gwonna n'okutuusa kati wadde nga IGP Gen. Kayihura yali asuubizza okukola okubuuliriza
Mu ngeri y'emu, Ruhweza ng'akyali DPC ku CPS mu 2012, ye yakulira ebibinja ky'abappoliisi abaateega abalema abeegattira mu kibiina kya National Union of Disabled Persons in Uganda (NUDIPU) abaali batwala ekiwandiiko ku Palamenti ne babakubamu ttiyaggaasi n'amasasi ag'ebipiira ne bagwa ebigwo ne banuubuka n'emiggo kwe batambulira ne bagisuulawo, era eby’okugenda ku Palamenti Ruhweza n'abirinnyamu eggere . Wabula n'okutuusa kati Ruhwezi talina musango gwonna gwe yali avunaaniddwa ku bikolobero bino!
Afande Alifonse Birigamba, yali akulira poliisi y'oku ppaaka empya mu 2009, yali ne ofiisa omulala AIP Aggrey Wakabi eyali akulira poliisi y'oku Owino be baawa ebiragiro eri abaserikale abakyala ne batyoboola omubaka wa Kampala Nabillah Naggayi Sempala kumpi okumwambulamu engoye emisana ttuku bwe yali agezaako okukuba olukung'aana mu katale ka Owino.
Ensonga ez'okutyoboola Nabillah omuli okumufungula, okumukwata ku mabeere n’ebirala zaatuuka mu Palamenti, ababaka ne bassa Gen. Kayihura ku nninga era n'asuubiza okukangavvula bofiisa bombi.
Wabula mu kifo ky’okukangavvulwa, Wakabi yakyusibwa n’atwalibwa ku poliisi ya Kampalamukadde n’aweebwa obuvunaanyizibwa obulala n'oluvannyuma n'aggyibwayo n'atwalibwa okukulira poliisi y'oku Kalerwe, Nabweru, Bwaise ku Mambule Rd gye yava n'akomezebwawo ku Kampalamukadde ng'aduumira ebikwekweto.
Wakabi yakuzibwa okuva ku ddaala lya Sajenti n'atuusibwa ku ddaala lya AIP. Birigamba naye yakuzibwa okuva ku ddaala lya AIP n'afulibwa IP n'atwalibwa okukulira Poliisi y'e Kazo!
Nga February, 26, 2011, abaserikale ba Poliisi y'e Buikwe baatulugunya omutuuze w'e Njeru, Annet Namuddu mu biseera by'okulonda kwa ssentebe wa LC5 oluvanyuma ne bamuyoola mu bbanga ne bamukasuka ku kabangali n'asookawo omutwe ng'amagulu gali waggulu.
DPC James Peter Aurien yakwatibwa lwa butemu.
Akakiiko akakwasisa empisa mu Poliisi kaatuula ku Jinja CPS nga kakubirizibwa Pufredic Lukooya ne kavunaana OC wa Poliisi y'e Njeru, Adrew Gudoi n'omuserikale we, Sgt Bruham Tabu era emisango ne gibasinga. Gudoi baamussa amayinja okuva ku ddaala lya ASP (obuyinja busatu) okudda ku ddaala lya IP (akayinja kamu) ne bamuwummuza ne ku mulimu.
Nga October 2 2013, abaserikale bataano okuli; ASP Daniel Asobasi Okumu, Cpl. Geoffrey Odong, Sgt. Simon Peter Oswama, Patrick Muwonge ne Alafa Lwanga baatulugunya emisana ttuku omusajja Kasim Ssuuna eyali agenze ku ofiisi y'ekkolero lya Mukwano Group of Companies Ltd okubanja ssente ze.
Ssuuna eyali omulwadde ng'omukono gusibiddwa mu bandegi oluvannyuma lw'ekyuma kya Mukwano okumutemako engalo bbiri yakubwa bubi nnyo, bwe yali agenze okusaba ssente ez'okumuliyiirira.
Nga November 17, 2018, kkooti ya Poliisi yabasingisa emisango, abana; ASP Daniel Asobasi Okumu, Cpl. Geoffrey Odong , Patrick Muwonge ne Lwanga Alafa ne bagobwa mu Poliisi ate Sgt. Simon Peter Oswama ne bamukendereza ku kibonero n'assibwa eddaala okuva ku sajenti okudda ku kopolo.
Omugagga Kitandwe kata bamumize omusu
Omugagga w'omu Kampala, Tom Kitandwe nga ye nnanyini bizimbe okuli Galiraaya ne Gazaland yali omu ku bantu abasoba mu 50 abaayoolebwa Poliisi nga March 24, 2012 mu kikwekweto eky'okuzuula omuntu eyakasuka ettoffaali okuva ku kizimbe waggulu ne likuba muserikale John Michael Ariong ku mutwe n'afiirawo.
Kitandwe yasooka n'akubwa n'okutulugunyizibwa nga bamukwata n'oluvannyuma bwe yatuusibwa e Kireka ku kitebe kya SIU n'abakwate abalala, abaserikale ne bongera okumuyisa obubi, embeera n'etabuka ne bamuyimbula, bagagga banne ne bamuddusa mu ddwaaliro e Kenya nga biwala ttaka.
Wabula tewali kyakolebwa ku bappoliisi abaamutulugunya wadde nga Gen. Kayihura yali asuubizza okukoonyereza.
Abaserikale b'omu Poliisi ya Kira Road baakuba munnamawulire Edward Echwalu nga March 21, 2012, ne bamwonoonera ne kkamera ye ey'ebbeeyi bwe yali akwata amawulire nga Besigye atwaliddwa mu Poliisi eyo.
Wadde Ecweru yeekubira enduulu ewa Gen. Kayihura, tewali kyakolebwa ku baserikale abo. Ku lunaku lwe lumu olwo, munnamawulire omulala Anatoli Luswa yakubwa abaserikale ab'oku CPS ne bamwonoonera kkamera kyokka nabo tewali yabanenyaako .
Abalala abawonye
Munnamawulire omulala Isaac Kasamani yakigwako nga February 12, 2012, abaserikale bwe baamutunuzaamu emmundu n'asimattukira watono okukubwa amasasi bwe yali akuba ebifaananyi ku lukung'aana olw'abooludda oluvuganya , Poliisi lwe yali egumbulula. Tewali wa Poliisi yavunaanyibwa olw'ekikolwa ekyo.
Bannamawulire abazze bakubwa kuliko; Joseph Mutebe owa Bukedde, Hasifa Wanyama owa Kingdom FM, Siraje Lubwama owa Observer, William Ntege eyeeyita 'Kyuma kya Yesu’, n'abalala abazze bakubwa kyokka ne bwe baloopa abaserikale ababakuba tewali yali avunaaniddwa!


text:
Bya Vicent Kato
OMUKAZI bba gwe yadduuseeko olw’okuzaala bannamagoye alaajanye.
Faridah Nantumbwe, 34, omutuuze w’e Kyengera Mugogo “A” asobeddwa oluvannyuma
lwa bba, Asaddu Kawuuki Busuulwa okumuleka mu nju n’amuddukako ng’agamba nti buli lw’azaala
amuzaalira bannamagoye.
Nantumbwe yategeezezza nga bba bwe yamugamba nti tayinza kubeera na baana bannamagoye nga kati yaakamala emyezi egisukka mu esatu nga tali waka.
Nantumbwe agamba nti tebalina buyambi bwonna ng’abaana tebalina kye balya ng’ate tebasoma. Yagambye
nti omusajja yamulekera abaana bana okuli; Alan Waswa, 8, Amon Kato, Ivan Ssewagudde, 10, ne Kizza
Nakabugo, 6. Nantumbwe yasabye omuzirakisa yenna amuyambe kubanga embeera gye balimu tesanyusa.
Agamba nti abaana bano baagala matooke gokka kyokka ssente ezigagula taziraba. Yasabye omuntu yenna alina
ky’asobola okumuyamba asobole okulabirira abaana be bano


text:
OLWA January 15, 2015 kijja kuba kizibu okuva mu bwongo bwa Jackson Batte ne Prossy Nassaazi, abatuuze ba Kironde zooni e Kabowa, omusajja lwe yawamba omwana waabwe Evelyne Nakate 6, n’amusobyako n’oluvannyuma n’amutta omulambo n’agusuula mu Church zooni e Najjanankumbi. Kalondoozi wa Bukedde abaana omunaana omusajja ono Alex Byaruhanga b’asobezzaako n’engeri emisango gy’obuliisamaanyi bwe gifiira awo.
Alex Byaruhanga, yajja mpola ng’asooba awaka nga yeeyita mukozi wa kitongole kya KCCA eyali azze okukung’aanya kasasiro olwo ekimotoka kimusange ng’amaze okumukung’aanya kimutwale. Sso nno yali mu kakodyo ka kuwamba Nakate kugenda kumutta!
Batte anyumya
Batte omutuuze wa Kironde zooni e Kabowa bwe nayogeddeko naye yang’ambye nti: Omuvubuka Byaruhanga yajja yeeyita wa KCCA nti bakung’aanye kasasiro ekimotoka kigenda kumunona, okumanya omusajja yatuwuddiisa yagendako ne mu kaabuyonjo olwo n’avaako ng’atulaalise okugiyonja nga singa tetukikola lw’akomawo agenda kugiggala kubanga mu KCCA tebakkiriza mu bujama.
Ffena twalowooza nti ddala Byaruhanga azze kuyoola kasasiro, kino yakikolera ennaku bbiri ku lwokusatu lwe yawamba omwana, nga buli kumakya akeera kwekung’aasa kasasiro kumbe ng’aliko minsoni gy’abala. Ku olwo lw’ababba omwana, mukyalawange Nassaazi yawulira otulo ku ssaawa 7:00 ez’omuttuntu n’asalawo okugenda okwebaka era Byaruhanga olw’okuba Byaruhanga twali tugenze tumumanyiira namuleka awo n’abaana ate nno ng’olumu ava ne ku by’okukung’aanya kasasiro n’adda mu kuzannya nabo.
Ku baana abasatu abaali mu luggya, yaddira ababiri n’abawa ssente n’abalagira okugenda ku dduuka okugula swiiti, bwe baagenda n’asigala ne Nakate, abaana abaali bagenze ku dduuka bwe baakomawo olwo Byaruhanga n’abagamba musigale awo kantwale ne Nakate naye mugulire swiiti teyakomawo!
Ng'enda okuzuukuka ng’omwana bamututte
Prossy Nassazi maama wa Nakate agamba: Nazuukuka ku ssawa nga 10:00 ez’olweggulo, naye sasooka kubifaako nnyo, wabula mu ddakiika nga 20 nabuuza banne nti ‘Nakate aliwa? Wano ne bantegeeza nti agenze ne Byaruhanga ku dduuka kumugulira swiiti. kwekumutegeezza nti omuvubuka amututte mugulira swiiti nti agenda ku muzza.
Omutima gwatyamu, era amangu ago n’entandika okugenda ku maduuka agatuli okumpi okulaba oba nga omwana mulaba naye nakanda kunoonya kumpi ku buli duuka wanbula n’abula! Oluvannyuma ne kubira kitaawe Batte ne mutegeeza nga omwana w’abuze, kye nakola kwekugenda ku leediyo y’ekyalo okwongera okulanga omwana nga ndowooza oba oli awo anaalabika naye era byagaana.
Nzijjukira nga olwo lwali lwakuna, era enkeera ku lwokutaano nagenda mumaaso n’okulanga naye era omwana n’abula era ku olwo waliwo omukazi eyajja ku leediyo n’ategeeza nga bwe waliwo omwana gwe baasobyako n’oluvannyuma ne bamuttira e Najjanankumbi.
Tugenda e Najjanankumbi
Twatuuka mukifo we battira omwana ne tutandika okubuuliriza ku baliraanyewo, eno gye twagwira ku musajja eyakozesa ssimu ye okukuba ebifaananyi by’omulambo gw’omwana era ng’akyabirina, nafa ekitiibw aokulaba ebifaananyi nga bya Nakate! Amaanyi ganzigwamu nga sikikkiruiza nti Byaruhanga yali asse omwana wange.
Okuva e Najjanankumbi twagenda Mulago eno gye twasanga omulambo, enkeera ku lwomukaaga ne tumuziika e Mpambire-Mpigi.
Poliisi ekwata Byaruhanga
Batte annyumya: Omusango nagutwala ku poliisi Katwe, nga tuvudde mu kuziika, ku Mande nali mpitiddeko ku poliisi e Katwe okumanya ku bigenda mumaaso n’okulaba obanga poliisi erinayo omuntu yenna gwe yakute ku musango gwange. Munnange mba ndi awo ku poliisi, nga ndaba aba poliisi bajja bawalabanya omusajja okugenda okumwekkaanya obulungi nga ye Byaruhanga eyali ewaffe nga yeeyitaowa KCCA!
Nga maze okumulaba, nategeeza akulira poliisi e Katwe Ronald Wotwali nti ‘Ono ye musajja eyatta omwana wange’ OC kwe kuntegeeza nti ngende nkomewo n’abajulizi abaamulaba ng’atwala omwana kye nakola.
Nkomawo ku poliisi n’abajulizi
Enkeera January 20, nakomawo ku poliisi n’abajulizi munaana nga ku bano abaana 5 abaali bazannya ne Nakate okwo gattako abakyla 3 bamuliraanwa baffe. Bwe twatuuka ku poliisi, akulira okunoonyereza ku buzzi bw’emisango e Katwe, Benon Emmanuel Ayebare n’asimba abasibe nga 20 ku paleedi olwo n’atandika okuyita abajulizi bange omu ku omu ng’abalagira okulondamu Byaruhanga.
Ku bakyala abasatu, omu yalemererwa okusonga ku Byaruhanga n’asonga ku muntu mulala, wabula ababiri ne bamusongako. Ate ku baana abataano, bonna baamusongamu ate nga buli mwana nga ajja yekka. Okwongera okukakasa nti abaana bamumanyi, buli mulundi nga Byaruhanga bamukyusa ekifo n’engoye, naye era bonna baasobola okumutegeera.
Enkeera aba LC mu zoono ya Kironde nga bakulembeddwaamu omuwanika ku kakiiko kano Khadijjah Nakitende, baleeta abaana abalala 10 abateeberezebwa okuba nga Byaruhanga yali yabasobyako , ne baddamu okumuteeka ku paleedi era bonna 10 ne bamusongako.
Poliisi ky’egamba
Akulira okunoonyerezza ku buzzi bw’emisango ku poliisi e Katwe Benon Ayebare yategeezezza nti, Byaruhanga avunaanibwa emisango ena okuli ogw’obutemu, okusobya ku baana, okweyita ky’atali n’okuwamba omuntu. Okunoonyereza kwonna kuwedde ne fayiro ejjudde era leero Byaruhanga atwalibwa mu kkooti avunaanibwe, omusango guli ku fayiro nnamba SD REF 03/19/01/2014.
Ebikwata ku misango gy’okusobya ku baana abatanetuuka
Looya Uthman Mulindwa owa Hamidah K.L Associated Advocates ku Collin House mu Kampala agamaba: okusinziira ku kitabo eky’amateeka n’ebibonerezo ekya ‘Penal Code’ mu kawayiiro nnamba 129 wansi w’etteeka erikwata ku kusobya ku baana abatanetuuka: Okusobya ku mwana kisobola okubaawo mu mbeera ez’enjawulo era n’ovunanibwa omusango gumu gwa kusobya ku mwana atanetuuka wabula ebibonerezo ne bikyuka. Ate era etteeka tryawula oba musajja oba mukazi wabula ly’ogera ku muntu aba mukikolwa ekyo.
Waliwo omwana atanaba kwetuuka oyo aba wansi w’emyaka 18, ono singa omusango gumusinga asibwa mayisa ate singa asingibwa omusango gw’okugezaako okusobya ku mwana oyo bamusiba emyaka egitasukka 18.
Naye waliwo embeera ez’enjawulo okugeza osobya ku mwana w’emyaka akka wansi w’emyaka 14 oba okusobya ku mwana gw’olinako obuvunaanyizibwa, okugeza omusomesa okwagala omuyizi we, okwagala omwana wo, oba okwagala omwana gwe baakuwa okukuza, n’engeri endala ye y’okwagala omwana alina obulemu oba nga tategeera bulungi abamu gwe bayita ‘zonto’ oba okwagala omwana ne kizuulibwa ng’olina siriimu, omuntu agwa mu kkowe bwe gumusinga awanikibwa ku kalabba, ate singa ogezaako okusobya ku mwana abagwa mukiti ekyo bakusiba mayisa.
Wabula abantu abo bombi bavunaanibwa omusango gumu gwa kusobya ku mwana atanetuuka, naye omulamuzi abaawulamu ng’abawa ebibonerezo okusinziira ku mbeera eba eriwo.
Mu musango ensi y’ekuvunaana
Mulinda agamba: Emisango gyonna egitali gya ngassi, ensi y’ekuvunaana era ssaabawaabi wa gavumenti y’akuvunaana kulw’ensi. Kino kiba kitegeeza singa basobya ku mwana wo, gwe ofuuka omuntu eyemulugunya naye si ggwe aba avunaana.
Omusango ogw’ekika kino singa gugenda mu b’obuyinza okugeza LC oba poliisi, gwe nnyini mwana oba tokyalina buyinza bwonna bugamba nti gundi eyasobezza ku mwana wange musonyiye oba biggwere wano. LC ne poliisi nabo tebalina buyinza bubimala, wadde abantu abamu batera okumalira emisango nga gino ku poliisi oba ku LC bakikola kuba omusango guba gukyali wansi nga tegunatuuka wa muwaabi wa gavumenti, naye kino bakikola mu bumenyi bwa mateeka.
Era bwe bituuka ku poliisi enjuyi zombi ne zisalawo okukkaanya okiraba nti yo poliisi eby’esamba endagaano zammwe muzikolera bbali, kuba olumu bamanyi okukikola mu buntu ne babaleka ne mukkanya. Era singa bitabuka omusango ne guddamu ne gugenda mu kkooti, oba ng’omuwala gwe baakozesa teyakkiriziganya nansalawo ya bazadde asobola okwekubira enduulu ne baddamu ne bavunaana buto, ate n’omuzadde naawe bakuvunaana okutuulira omusango ne poliisi singa kizuulibwa nga yakimanyaako nayo evunaanibwa.